text:
SALUDSOD DAGITI AGTUTUBO
Kasano ti Panangsangok Kadagiti Kamalik?
I-download
Ania ti aramidem?
Basaem ti napasamak ken Karina, ken panunotem a sika ti adda iti situasionna. Ania ti aramidem?
Karina: “Nagpaspas ti panagmanehok a mapan idiay eskuelaan idi pinaranak ti maysa a polis sanak tiniketan. Makapasuron! Imbagak ken Mamang ket kinunana a masapul nga ibagak ken Papang ngem diak kayat.”
Ania ti aramidem?
Opsion A: Dimo ibagbaga ken mangnamnamaka a di pulos maammuan ni papangmo.
Opsion B: Ibagam ken papangmo ti eksakto a napasamak.
Mabalin a piliem ti Opsion A. Ngamin, nalabit ipapanto lattan ni mamangmo nga impudnomon ken ni papangmo. Ngem adda dagiti nasayaat a rason nga ipudnom dagiti kamalim
Tallo a rason nga aminem dagiti kamalim
1. Dayta ti umiso nga aramidem. Maipapan iti estandarte para kadagiti Kristiano, kuna ti Biblia: “Kayatmi ti agbiag a mapagtalkan iti amin a bambanag.”—Hebreo 13:18.
“Talaga nga ikagkagumaak ti agbalin a napudno ken responsable kadagiti ar-aramidek
—ken aminek a dagus no nagkamaliak.” —Alexis.
2. Mas mapakawan dagidiay mangadmitir kadagiti kamalida. Kuna ti Biblia: “Daydiay mangabbong kadagiti salungasingna [wenno basolna] saanto nga agballigi, ngem daydiay mangipudno ken mangpanaw kadakuada maipakitaanto iti asi.”—Proverbio 28:13.
“Masapul a naturedka no aminem ti kamalim ngem dayta ti makatulong tapno agtalek kenka dagiti tattao ta makitada a napudnoka. No aminem ti kamalim, pagsayaatam dayta.”
—Richard.
3. Kangrunaan iti amin, maparagsakmo ni Jehova a Dios. Kuna ti Biblia: “Ti nasikap a tao nakarimrimon a banag ken Jehova, ngem ti kinasingedna adda kadagidiay napalungdo,” wenno nalinteg.—Proverbio 3:32.
“Kalpasan a nakaaramidak iti nakaro a kamali, naamirisko a masapul nga ipudnok ken aminek dayta. Ngamin, dinak bendisionan ni Jehova no diak ar-aramiden ti pagayatanna.”
—Rachel.
Kasano ngarud a sinango ni Karina ti kamalina? Pinadasna nga ilimed ken papangna ti pannakatiketna gapu iti napaspas a panagmanehona. Ngem dina mailimed dayta iti agnanayon. “Agarup makatawen kalpasanna,” kuna ni Karina, “nadlaw ni papangko nga adda tiket iti napaspas a panagmaneho a nakanagan kaniak idi kitkitaenna ti rekord ti insurance-mi. Nagproblemaak unay ta uray ni mamangko ket nakaunget ta diak inaramid ti imbagana nga aramidek!”
Masursuro a leksion: Kuna ni Karina: “Dakdakes ti resulta ti panangilimed kadagiti kamali. Ikaromto latta dagiti epektona!”
No kasano a makasursuroka kadagiti kamalim
Agkamalitay amin. (Roma 3:
Ti sumaganad nga aramidem ket agsursuroka kadagiti kamalim. Nakalkaldaang ta saan a kasta ti ar-aramiden ti dadduma nga agtutubo! Nalabit mariknada ti narikna idi ti tin-edyer a ni Priscilla. Kunana: “Maupayak unay idi no agkamaliak. Nababa ti panagkitak iti bagik isu a kasla nagdagsen unay dagiti kamalik nga uray la diak kabaelan nga awiten dagita. Maladingitanak unay idi ken ipapanko nga awanen ti serserbik.”
Kasta kadi met ti marikriknam no dadduma? No wen, laglagipem daytoy: No sangkapanunotmo dagiti nagkamaliam, kaska la kumitkita iti sarming iti sangom (rearview mirror) bayat nga agmanmanehoka. No dagiti napalabas ti kanayon a pampanunotem, mariknam nga awan serserbim ken awan gawaymo a mangsango kadagiti masanguanan a problema.
Mas balanse koma ngarud ti panagpampanunotmo.
“Lagipem dagiti nagkamaliam ken dagita koman ti pagnakmam tapno dimonton ul-uliten. Ngem dimo unay sangkapanunot tapno dika maupay.”
—Elliot.
“Ibilangko dagiti kamalik a pakasursuruak. Iti tunggal kamalik, kitaek ti maadalko a makatulong kaniak nga agbalin a nasaysayaat a tao ken nalalaing a mangtaming iti situasion. Nasaysayaat ti panangaramid iti kasta tapno naim-imbag ti pagbanagam.”
—Vera.


c: text/html

text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Colosas 4:1-18
4 Dakayo nga appo, itultuloyyo nga ipaay no ania ti nalinteg ken no ania ti nainkalintegan kadagiti adipenyo,+ a pagaammoyo nga adda met Apoyo sadi langit.+2 Reggetanyo ti panagkararag,+ nga agtalinaedkayo a siririing iti dayta buyogen ti panagyaman,+3 bayat nga ikararagandakami met,+ tapno luktan kadakami ti Dios ti maysa a ruangan+ ti panagsao, tapno sawenmi ti sagrado a palimed+ maipapan iti Kristo, a gapu iti dayta, iti kinapudnona, sipaparautak iti pagbaludan;+4 tapno maiparangarangko dayta a kas iti rebbengko a panangisao.+5 Itultuloyyo ti magna a sisisirib kadagidiay adda iti ruar,+ a gatangenyo ti nainggundawayan+ a tiempo maipaay iti bagbagiyo.6 Ti panagsaoyo kankanayon koma a mabuyogan iti kinaparabur,+ natemplaan iti asin,+ tapno ammoyo no kasano ti rebbengyo nga isusungbat+ iti tunggal maysa.7 Amin nga ar-aramidko ipakaammonto kadakayo ni Tiquico,+ ti dungdungnguek a kabsat ken matalek a ministro ken padak nga adipen iti Apo.8 Maipaay iti mismo a panggep a panangammoyo iti bambanag nga adda pannakainaigna kadakami ken tapno maliwliwana ti puspusoyo,+ isu ibaonko kadakayo9 agraman ni Onesimo,+ ti matalek ken dungdungnguen a kabsatko, a naggapu kadakayo. Ipakaammodanto kadakayo ti amin a bambanag ditoy.10 Ni Aristarco+ a padak a kautibo ipaw-itna kadakayo dagiti kablaawna, ken kasta met ni Marcos+ a kasinsin ni Bernabe, (a maipapan kenkuana inawatyo dagiti bilin nga isu abrasaenyo+ no bilang umay kadakayo,)11 ken ni Jesus a maaw-awagan Justo, dagitoy dagidiay kameng kadagiti nakugit. Dagitoy laeng ti katrabahuak maipaay iti pagarian ti Dios, ket dagitoy a mismo nagbalinda a makapabileg a tulong kaniak.12 Ni Epafras,+ a naggapu kadakayo, maysa nga adipen ni Kristo Jesus, ipaw-itna kadakayo dagiti kablaawna, a kankanayon nga umag-agawa iti karkararagna maigapu kadakayo, tapno iti kamaudiananna makapagtakderkayo a naan-anay+ ken addaan natibker a panamati iti isuamin a pagayatan ti Dios.13 Kinapudnona isu saksiak nga ikabkabilna ti bagina iti dakkel a panagregget maigapu kadakayo ken kadagidiay adda idiay Laodicea+ ken kadagidiay adda idiay Hierapolis.14 Ni Lucas+ a dungdungnguen a mangngagas ipaw-itna kadakayo dagiti kablaawna, ken kasta met ni Demas.+15 Idanonyo dagiti kablaawko kadagiti kakabsat idiay Laodicea ken ni Nimfa ken iti kongregasion nga adda iti balayna.+16 Ket inton daytoy a surat naibasan kadakayo, iyurnosyo a maibasa met+ iti kongregasion dagiti taga Laodicea ken basaenyo met daydiay aggapu idiay Laodicea.17 Kasta met, ibagayo ken ni Arquipo:+ “Itultuloymo nga aluadan ti ministerio nga inawatmo iti Apo, a tungpalem dayta.”18 Adtoy ti kablaawko, ni Pablo, iti bukodko nga ima.+ Itultuloyyo a laglagipen dagiti parautko iti pagbaludan.+ Ti di kaikarian a kinamanangngaasi maadda koma kadakayo.

robotstxt: allowed

filter: keep


text:
Guagua, Pampanga
Ti Guagua ket maysa a primera klase nga ili iti probinsia ti Pampanga iti Filipinas.
Dagiti baranggay[urnosen | urnosen ti taudan]
Ti ili ti Guagua ket nabingbingay a politikal iti 31 a barbaranggay.[2]
- Ascomo
- Bancal
- Jose Abad Santos (Siran)
- Lambac
- Magsaysay
- Maquiapo
- Natividad
- Plaza Burgos (Poblacion)
- Pulungmasle
- Rizal
- San Agustin
- San Antonio
- San Isidro
- San Jose
- San Juan Bautista
- San Juan Nepomuceno
- San Matias
- San Miguel (Betis)^^
- San Nicolas 1st
- San Nicolas 2nd
- San Pablo
- San Pedro
- San Rafael (Duck Island)
- San Roque
- San Vicente (Ebus)
- San Juan
- Santa Filomena (Poblacion)
- Santa Ines
- Santa Ursula (Paglalabuan)
- Santo Cristo
- Santo Niño (Poblacion)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Pampanga". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Agosto 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Pampanga". Datos ti Populasion ti Ili. Dibision ti Panagsukisok ti LWUA. Naala idi 11 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
HIV/AIDS
Ti panakakurang ti inmuno ti tao a panakaalis ti birus / nagun-od a panakakurang ti inmuno a sindroma (Ingles: Human immunodeficiency virus infection / Acquired immunodeficiency syndrome) (kadawyan a naipangyababaan iti HIV/AIDS) ket maysa a sakit iti di panakaaran ti sakit a sistema ti tao a gapuanan babaen ti panakakurang ti inmuno ti tao a panakaalis ti birus (HIV).[1] Iti laus-ud nga umuna a panakaalis ti maysa a tao ket mabalin a makarikna ti ababa a paset ti panawen iti kasla trangkas a sakit. Daytoy ket kadawyan a sarunuen ti napaut a paset ti panawen nga awan dagiti sintoma. Ti irarang-ay ti sakit daytoy ket umad-adu a sumampitaw ti di panakaaran ti sakit a sistema, a mangpalaka ti tao a makagun-od kadagiti pakaalisan, a mairaman dagiti oportunistiko panakaalis,ken dagiti bung-or a dagitoy ket kadawyan a saan nga apektaran dagiti tattao a saan a nadadaelean dagiti di panakaaran ti sakit a sistema.
Paammo[urnosen | urnosen ti taudan]
- ^ Sepkowitz KA (Hunio 2001). "AIDS—dagiti immuna a 20 a tawtawen". N. Engl. J. Med. 344 (23): 1764–72. PMID 11396444. doi:10.1056/NEJM200106073442306.
Dagiti nagibasaran
- Mandell, Gerald L.; Bennett, John E.; Dolin, Raphael, dagiti ed. (2010). Pamunganayan ken Panakasanay ni Mandell, Douglas, ken Bennett kadagiti makaalis a sakit (Maika-7 nga ed.). Philadelphia, PA: Churchill Livingstone/Elsevier. ISBN 978-0-443-06839-3.
- Nagsaupan a Prograna ti Nagkaykaysa a Pagpagilian iti HIV/AIDS (UNAIDS) (2011). Sangalubongan a Panagsungbat iti HIV/AIDS, Epidemiko a panagpabaro ken sektor a panagrang-ay para iti sangalubongan apanagserrek (PDF). Nagsaupan a Prograna ti Nagkaykaysa a Pagpagilian iti HIV/AIDS.


text:
Sunday, March 20, 2011
DINGUEN TI 33 BARANGAY, NAPURGA
CABUGAO, Ilocos Sur – Agtultuloy ti pannakapurga ken pannakabakuna dagiti dingnguen iti 33 a barangay ditoy nga ili kas paset ti direktiba ken programa ni Mayor Edgardo “Ediboy” S. Cobangbang, Jr., segun iti livestock inspector ti Departamento ti Agrikultura ti lokal a gobierno ditoy.
Kinuna ni Melvin Castro, livestock inspector ti DA, babaen ti nasamay a pannakapurga ken pannakabakuna dagiti dinguen ken ayup, malapdan ti panagraira ti sakit nga ephemeral fever (trangkaso ti ayup); respiratory diseases a kaaduan a sakit no kalamiis ti klima; maldigestion (di marunawan); heat stroke (masdo); gallstone (kidney, UTI kas met iti tao); dermatitis, bacterial diarrhea; chronic respiratory diseases (CRD), complicated with microplasma ken anti-rabies.
Impanamnama ni Castro a negatibo iti “avian birds flu” dagiti poultry farms ditoy nga ili ken kaduana ni Dante Naval, meat inspector ti LGU, a mangsiput nga awan ti maiserrek a naparti a dingnguen a natay iti sakit.# (Reposted Tawid News)
Posted by Bayan ng Cabugao, Ilocos Sur at 4:47 PM
Subscribe to: Post Comments (Atom)


text:
Wednesday, April 13, 2016
TRABAHO TI SPES ITI MUNISIPIO, AGTULTULOY
Cabugao, Ilocos Sur – Agtultuloy ti panagtrabaho dagiti SPES (Special Program for the Employment of Students) a nagbuligan nga ipatpatungpal ti Department of Labor and Employment (DOLE)-Vigan City ken ti LGU-Cabugao nga idauluan ni Mayor Edgardo “Ediboy” S. Cobangbang, Jr. ita a Tawen 2016.
Maibatay iti rekord ti Human Resource Management Office (HRMO) ti LGU-Cabugao nga idauluan ni Miss Teresita S. Sison, Human Resource Management Officer, umabot ti 21 nga estudiante (First Batch) ti agtartarabaho kadagiti Opisina ti nadumaduma a Departamento ti LGU a nakaidesignaranda iti agdama. Buklen met ti 14 nga SPES Employees ti agtrabaho iti 2nd Batch. Pakabuklan ti 35 nga estudiante iti maisagut iti daytoy a patrabaho ti LGU ken ti DOLE ita a summer month 2016.
Dua a Batch: First Batch – April 4-May 13, 2016 ken 2nd Batch – May 16-June 24, 2016) ti naituyang a panagtrabaho dagitoy a maawat nga estudiante a naggapu iti nadumaduma a barangay ti ili a Cabugao ken nagduduma iti kursoda iti Tertiary Level.
Iti pannakiuman ti Web In-Action kadagiti SPES Employees iti Abril 13, 2016, imbatad ti kaaduan kadakuada iti naan-anay a panagyamanda iti pannakaited ti oportunidad a panagtrabahoda ditoy Munisipio para iti summer job ti LGU-Cabugao ken iti DOLE ket dakkel a banag a makatulong iti papandanto manen panagbasa iti maited kadakuada a gunggona iti umay a panagseserrek ti klase. # (Web In-Action)
Maibatay iti rekord ti Human Resource Management Office (HRMO) ti LGU-Cabugao nga idauluan ni Miss Teresita S. Sison, Human Resource Management Officer, umabot ti 21 nga estudiante (First Batch) ti agtartarabaho kadagiti Opisina ti nadumaduma a Departamento ti LGU a nakaidesignaranda iti agdama. Buklen met ti 14 nga SPES Employees ti agtrabaho iti 2nd Batch. Pakabuklan ti 35 nga estudiante iti maisagut iti daytoy a patrabaho ti LGU ken ti DOLE ita a summer month 2016.
Dua a Batch: First Batch – April 4-May 13, 2016 ken 2nd Batch – May 16-June 24, 2016) ti naituyang a panagtrabaho dagitoy a maawat nga estudiante a naggapu iti nadumaduma a barangay ti ili a Cabugao ken nagduduma iti kursoda iti Tertiary Level.
Iti pannakiuman ti Web In-Action kadagiti SPES Employees iti Abril 13, 2016, imbatad ti kaaduan kadakuada iti naan-anay a panagyamanda iti pannakaited ti oportunidad a panagtrabahoda ditoy Munisipio para iti summer job ti LGU-Cabugao ken iti DOLE ket dakkel a banag a makatulong iti papandanto manen panagbasa iti maited kadakuada a gunggona iti umay a panagseserrek ti klase. # (Web In-Action)
Posted by Bayan ng Cabugao, Ilocos Sur at 11:10 AM
Subscribe to: Post Comments (Atom)


text:
Karayan Indus
Ti Karayan Indus (Sanskrito: सिन्धु Sindhu; دریائے سندھ; Urdo: Daryā-e Sindh; Hindi: सिन्धु नदी Sindhu; Sindhi: سنڌو Sindhu; Punjabi: سندھ Sindh; Gujarati: સિંધુ નદી Sindhu; Pashto: اباسين Abāsin "Ama ti Karkarayan"; Persiano: رود سند Rūd-e Sind; Arabiko: السند Al-Sind; Tibetano: སེང་གེ།་གཙང་པོ Sênggê Zangbo "Karayan Leon"; Griego: Ἰvδός, Indós; Turki: Nilab) ket maysa a nangruna a karayan nga agayus idiay Pakistan. Adda pay dagiti dalannna babaen ti lumaud a Tibet (idiay Tsina) ken Akin-abagatan nga India.
Daytoy ket nagtaud idiay Tibetano a banak idiay asideg ti Danaw Mansarovar, ti karayan ket agayus babaen ti rehion ti Ladakh ti Jammu ken Kashmir, Gilgit, Baltistan ken agayus babaen ti Pakistan iti maysa a turong nga agpaabagatan idiay intero a kaatiddog ti Pakistan a tumipon idiay Baybay Arabiano idiay asideg ti puerto a siudad ti Karachi idiay Sindh. Ti dagup a kaatiddog ti karayan ket 3,180 km (1,980 mi). Daytoy ti kaatiddogan a karayan idiay Pakistan.
Daytoy a karayan ket adda ti dagup a kalawa ti panagayus ti sumurok a 1,165,000 km2 (450,000 sq mi). Ti nakarkulo a tinawen a panagayusna ket agarup a 207 km3 (50 cu mi), isu daytoy ti makaaramid ti maika-21 a kadakkelan a karayan iti lubong iti termino ti tinawen a panagayus. Ti Zanskar ket isu ti akin kanigid a tributario ti igidna idiay Ladakh. Kadagidiay tanap, ti akin kanigid nga igidna a tributario ket ti Chenab ket adda met daytoy kadagiti uppat a nangruna a tributario, a nanaganan ti, Jhelum, Ravi, Beas ken Satluj. Ti kangrunaan nga akin-kanawan nga igidna a tributario ket ti Shyok, Gilgit, Kabul, Gomal ken Kurram. Daytoy ket agtaud manipud kadagiti karayan ken dagiti glasier ti Himalaya, ken ti karayan ket mangsuporta kadagiti ekosistema dagiti kalalainganna ti temperatura a kabakiran, dagiti tanap ken dagiti namaga nga igid ti away.
Ti Indus ket mangporma ti delta ti Pakistan a naibagbaga idiay Vedic Rigveda a kas ti Sapta Sindhu ken ti Iraniko a Zend Avesta a kas ti Hapta Hindu (ti kayatna a sawen dagitoy dua ket Pito a Karkarayan). Ti karayan ket isun ti taudan ti panakaskasdaaw idi las-ud ti Klasiko a Paset ti Panawen. Ni Ari Darius ti Persia ket inpatulodna ni Scylax ti Caryanda tapno sukimatenna ti karayan idi 510 BCE.
Dagiti linaon
Nagnagan ken etimolohia[urnosen | urnosen ti taudan]
Ti Sanskrito a balikas ti Sindhu ket kaibuksilaan ti karayan, alog wenno taaw, mabalin a nagtaud daytoy ti ramut a sidh a kayatna a saoen ket "saan a mapan". Ti Sindhu ket isu pay laeng ti lokal a panangibagbaga ti Karayan Indus.
Idiay Rigveda, ti "Sindhu" (Sanskrito: सिन्धु) ket isu ti nagan ti Karayan Indus. Ti Sindhu ket naibagbaga iti mamin 176 a beses iti Rigveda, mamin 95 a beses iti adadu ngem maysa, nga adadu a naus-usar iti sapasap a kaibuksilan. Idiay Rigveda, a naisangsangayan kadagiti naud-udi a himno, ti kayat a saoen ti balikas ket naipabassit a mangitudo ti Karayan Indus, kas pagarigan ti listaan dagiti karayan ti Nadistuti sukta. Daytoy ket ti nagbanagan ti anomalia ti karayan nga adda ti maipapan ti lalaki a henero: amin a dadduma a karkarayan ti Rigvedic ket maipapan ti babai a henero, saan laeng nga iti gramatika, ngem naipanpanunotan a kas dagiti diosa ken maipadpada kadagiti nuang ken kabalio a babbai nga agpatpataud ti gatas ken mantekilia.
Ti balikas a Sindhu ket nagbalin a Hindu iti Daan a Persiano. Ti Taga-ugma a Griego a Ἰvδός (Indós, bunulod manipud ti Latin a kas ti Indus) ket maysa a bibulbulod iti Daan nga Iraniani a balikas.[1] Ti nagan nga Indós ket naus-usay iti libro nga Indica ni Megasthenes para iti naingel a karayan a linasat babaen ni Alejandro a naibatay iti nakaitawenan a pannkalaglagip ni Nearchus.
Dagiti taga-ugma a Griego ket nanginagnagan kadagiti Indiano (a ti agdama nga India iti labes ti Karayan Indus) a kas Ἰvδoί (Indói), ti tattao ti Indus.[1][2]
Iti Urdu, ti opisial a pagsasao ti Pakistan, ti Indus ket naamammuan akas ti درياۓ سِندھ (Daryā-e Sindh). Kadagiti sabsabal a pagsasao iti rehion, ti karayan ket naamammuan a kas ti सिन्धु नदी (Sindhu Nadī) iti Hindi, سنڌو (Sindhu) iti Sindhi, سندھ (Sindh) iti Punjabi, સિંધુ નદી (Sindhu) iti Gujarati; اباسين (Abāsin, lit. "Ama ti Karkarayan") iti Pashto, رود سند (Rūd-e Sind) iti Persiano, نهر السند (Naḥar al-Sind) iti Arabiko, སེང་གེ།་གཙང་པོ (Sênggê Zangbo, lit. "Karyan Leon") iti Tibetano, ken Nilab iti Turki.
Heograpia[urnosen | urnosen ti taudan]
Dagiti triburtario[urnosen | urnosen ti taudan]
- Karayan Nagar
- Karayan Astor
- Karayan Balram
- Karayan Dras
- Karayan Gar
- Karayan Ghizar
- Karayan Gilgit
- Karayan Gumal
- Karayan Kabul
- Karayan Kurram
- Karayan Panjnad
- Karayan Shigar
- Karayan Shyok
- Karayan Sohan
- Karayan Tanubal
- Karayan Zanskar
Heolohia[urnosen | urnosen ti taudan]
Ti Karayan Indus ket pakanenna ti Indus a paid ti submarino, nga isu daytoy ti maikadua a kadakkelan a sedimento a bagi iti Daga iti agarup a 5 riwriw a kubiko kilometro kadagiti materiales a nainurunor manipu kadagiti bantay. Ti panagad-adal kadagiti sedimento iti moderno a karayan ket mangipakpakita a ti Karakoram a Kabambantayan iti akin-amianan a Pakistan ken India ket isu ti agmaymaysa a kangrunaan a taudan ti material, a ti Himalaya ti kaaduan a mangit-ited, kaaduan a babaen kadagiti dakkel a karayan ti Punjab (Jhelum, Ravi, Chenab, Beas ken Sutlej). Ti panagusig kadagiti sedimento manipud ti Baybay Arabo ket nangipakpakita a sakbay idi lima a riwriw a tawtawen ti Indus ket naisilpo kadagiti karayan ti rehion ti Punjab nga idi ket nagay-ayus nga agpadaya idiay Ganges ken natiwtiliw kalpasan ti dayta a panawen.[3] Ti nasapsap anga obra ket nangipakpakita a ti darat ken lan-ak manipud idiay akinlaud a Tibet ket aba-butenna ti Baybay Arabop babaen idi 45 a riwriw a tawtawen, a mangipakpakita nga adda ti rimsua idi a duog a Karayan Indus ti dayta a panawen.[4] Ti delta ti daytoy a karayan ti roto-Indus ket dimteng a nabirukan idiay Labneng Katawaz, idiay pagbeddengan ti Apgano-Pakistan.
Idiay rehion ti Nanga Parbat, ti kaadu ti panagkukot babaen ti Karayan Indus kalpasan ti pannakatiliw ken panangibaw-ing iti kaunegan ti dayta a lugar ket naipanpanunotan a nangiyeg kadagiti tengnga ken akin-baba nga ukis ti batbato iti rabaw.[5]
Dagiti paammo[urnosen | urnosen ti taudan]
- ^ a b Kuiper 2010, p. 86.
- ^ Encyclopædia Britannica.
- ^ Clift, Peter D.; Blusztajn, Jerzy (Disiembre 15, 2005). "Panagurnos manen ti akinlaud a sistema ti karayan ti Himalaya kalpasan idi lima a riwriw a tawtawen". Katutubo. 438 (7070): 1001–1003. PMID 16355221. doi:10.1038/nature04379.
- ^ Clift, Peter D.; Shimizu, N.; Layne, G.D.; Blusztajn, J.S.; Gaedicke, C.; Schlüter, H.-U.; Clark, M.K.; ken Amjad, S. (Agosto 2001). "Panagrang-ay ti Indus a Paid ken ti kinapangrunana para iti pakasaritaan ti panagkutkot ti Lumaud a Himalaya ken Karakoram". GSA Bulletin. 113 (8): 1039–1051. doi:10.1130/0016-7606(2001)113 2.0.CO;2.
- ^ Zeitler, Peter K.; Koons, Peter O.; Bishop, Michael P.; Chamberlain, C. Page; Craw, David; Edwards, Michael A.; Hamidullah, Syed; Jam, Qasim M.; Kahn, M. Asif; Khattak, M. Umar Khan; Kidd, William S. F.; Mackie, Randall L.; Meltzer, Anne S.; Park, Stephen K.; Pecher, Arnaud; Poage, Michael A.; Sarker, Golam; Schneider, David A.; Seeber, Leonardo; ken Shroder, John F. (Oktubre 2001). "Naukisan a panagobra manen idiay Nanga Parbat, Pakistan: Dagiti metamorpiko a nagbanagan ti maipapan ti pudot ken mekanikal a panagtitipon nga inaramid ti panagkutkot". Tektonika. 20 (5): 712–728. doi:10.1029/2000TC001243.
Dagiti nagibasaran[urnosen | urnosen ti taudan]
- Albinia, Alice. (2008) Dagiti Imperio ti Indus: Ti Sarita ti maysa a Karayan. Umuna nga Edision ti Amerikano (20101) W. W. Norton & Company, New York. ISBN 978-0-393-33860-7.
- Mangiraman daytoy nga artikulo ti teksto manipud iti pablaak nga adda itan iti dominio a publiko: Chisholm, Hugh, ed. (1911). "nasken ti nagan ti artikulo". Encyclopædia Britannica (Maika-11 nga ed.). Pagmalditan ti Unibersidad ti Cambridge.
- World Atlas, Mileni nga Edision, pg 265.
- Jean Fairley, "Ti Leon a Karayan", Karachi, 1978
Dagiti silpo ti ruar[urnosen | urnosen ti taudan]
Midia a mainaig iti Karayan Indus iti Wikimedia Commons
- Blankonthemap Sapot a pagsaadan ti Akin-amianan a Kashmir


text:
Itultuloy ti Expert Global Solutions (EGS) ti ag-recruit kadagiti baro nga empleado-da iti maipatakder to a kompaniada ditoy Ilocos Norte.
Segun ken ni Nicole Rudio iti Provincial Employment and Services Office ti kapitolio probinsial, sumagmamano nga ili ditoy probinsia iti pagturungan dagiti kameng ti EGS a pagalaan kadagiti agplikante.
Kunana nga inton Enero 21, naituding nga agturong dagiti pannakabagi ti nasao a kompania idiay Dingras.
Inton Enero 22, agturongda met idiay Batac City, Enero 23, iti ili a Bacarra ken inton Enero 24 ket iti ili a Pasuquin.
Inlawlawag ni Rudio a mismo a dagiti pannakabagin ti kompania iti dumanon kadagiti nadakamat nga ili tapno saanen nga agplete pay dagiti kayatna ti agaplikar.
Adu pay nga empleado iti kasapulan nga alaen ti EGS agingga nga agtapos daytoy a bulan ti Enero.
Gapu iti daytoy, iyaw-awis ti gobierno probinsial babaen ken ni Gobernador Imee Marcos kadagiti amin nga awanan ti pagtrrabahuan iti pananggudaway ti nasao a recruitment activity.—PGIN-CMO


text:
Instrumento ti kuerdas
Dagiti instrumento ti kuerdas ket dagiti instrumento ti musika nga agpataud ti uni manipud kadagiti agpigpigerger a kuerdas. Iti kaaduan kadagiti nakuerdasn nga instrumento, dagiti panagpigerger ket maian iti bagi ti instrumento, ken agpigerger pay daytoy, a kakuyogna ti angin iti unegna. Iti panggep ti Hornbostel-Sachs iti pannakaidasig ti intrumento ti musika, nga inus-usar iti organolohia, dagitoy ket tinawtawagan iti kordopono. Dagit ikadawyan nga instrumento iti pamilia ti kuerdas ket dagiti guitara, sitar, rebab, elektriko a baho, biolin, biola, tselo, kontra baho, banjo, mandolina, ukulele, bouzouki, kenarpa.
Dagiti linaon
Pakasaritaan[urnosen | urnosen ti taudan]
Dagiti nasapa nga intrumento ti kuerdas ket nakali idiay taga-ugma a Mesopotamia, a kas ti arpa iti Ur, a napetsaan idi 2500 SK.[1]
Dagiti kita ti instrumento[urnosen | urnosen ti taudan]
Pannakaaramid[urnosen | urnosen ti taudan]
Dagiti instrumento ti kuerdas ket mabalin a mabingbingay kadagiti tallo a grupo.
- Dagiti Lute - dagiti instrumento a dagiti kuerdasna ket nasuportaran babaen ti tengnged ken ti bagi, kas pagarigan ti gitara, ti biolin, ken ti baglama.
- Dagiti arpa - dagiti instrumento a dagiti kuerdasna ket addaan iti kuadro.
- Dagiti sitara - dagitiinstrumento a dagiti kuerdasna ket ket naikapet iti bagi, a aks ti guqin, a simbalo, ti autoarpa,wenno ti piano.
Mbalin pay a mabingbinagy dagiti instrumento kadagiti grupo no kasano ti panagay-ayam ti instrumento.
Dagiti nagibasaran[urnosen | urnosen ti taudan]
- ^ Michael Chanan (1994). Musica Practica: The Social Practice of Western Music from Gregorian Chant to Postmodernism. Verso. p. 170. ISBN 978-1-85984-005-4.
Dagiti silpo ti ruar[urnosen | urnosen ti taudan]
- Ti pisika ti naibai a kuerdas
- Dagiti instrumento: Ti Biola
- Chisholm, Hugh, ed. (1911). "Dagiti instrumento ti kuerdas". Encyclopædia Britannica (Maika-11 nga ed.). Pagmalditan ti Unibersidad ti Cambridge.


text:
Inlawlawag ni Mrs. Sevilleja ti panggep ken pakabuklan ti programa ti 4-H Club ken dagiti benepisio a maipaay kadagiti out-of-school youths. Naitarapnos a napagnanamingan ti annongen ti panagmiembro, annual dues ken ti addang nga aramidenda tapno maakreditar iti LGU ken mairehistro idiay opisina ti DOLE.
Ti pannakaurnos dagiti agtutubo nangruna dagiti di agbasbasa ket agtultuloy a tulongan ti Gobierno Munisipal isuda nga ag-inisiatiba tapno maibagnosda iti panagimbagda a pakairamanan ti pamiliada, komunidad-da ken makatulongda iti Gobierno iti panagnaknakmanda a kas produktibo nga umili.
Dagiti napili nga opisiales ket isuda: Ronald Soller, Presidente; Christopher Uplas, Vice President; Reyna Micah Sevilleja, Secretary; Reyna Lyn Sevilleja, Treasurer; Arjay Carlo Romano, Auditor, ken Crisanto Siruno, PIO. # (Web In-Action)


text:
Wednesday, March 26, 2014
MITING TI FEDERATED SENIOR CITIZENS, NABUNGA
Cabugao, Ilocos Sur – Naangay ti Meeting ti Cabugao Federated Senior Citizens Association iti Senior Citizen’s Center, Brgy. Rizal, Cabugao, Ilocos Sur iti bigat ti Marso 24, 2014.
Sakbay a nairugi ti miting ket pinagtugawda iti sango dagiti agkasangay a nataengan ita a bulan ti Marso 2014 ket kinantaan ti kaaduan ida iti “Happy Birthday Song”.
Kangrunaan a natratar iti nasao a miting ket dagiti suumaganad:
1.Pannakipaset ti Senior Citizen iti parada inton Abril 24, 2014 a kaaldawan ti DepED ken iti Sektor ti Social Services kas iti benneg ti 4 Ps, People With Disabilities (PWDs) ken ti Senior Citizens.
2.Nataming dagiti dadduma a pakaseknan nangruna kadagiti eskediulda iti Prayer Service kadagiti natayan a kameng a pagatendaranda.
Naisaruno ti pannakailawlawag ni MSWD Officer Mrs. Lydia S. Gazmen iti pakabuklan ti “Annual Budget” ti Senior Citizens para iti 2014 kas iti sumaganad:
A.Social Pension (P90,000) a Counterpart ti LGU-Cabugao para iti 20 a Pensioners ti Senior Citizens.
B.MOOE (P100,000) ket nabingbingay para iti sumaganad: Travelling Expenses – P5,000; Supplies - P1,000; Information Education Campaign – P37,000; Sagot Ayat kada Lola ken Lola – P25,000; Skills Training – P14,000; ken OSCA Head (Honorarium)- P18,000.
Innayon ni Mrs. Gazmen a saan pay a naawat dagiti SC Pensioners ti awatenda iti 1st Quarter 2014 ta madama nga iberipikarda dagiti benepisiario iti resulta ti National Household Targeting System (NHTS) a kangrunaan a nagibasaranda iti 4 Ps no dagitoy a mapili iti benneg ti napanglaw a pamilia ket kaikarianda ti mairaman iti programa para iti napanglaw uray iti Social Pension.
Insupusop pay ni Mrs. Gazmen ti palagip ni Mr. Orencio Sadioa, Presidente ti Senior Citizen iti Brgy. Cael-layan a kasapulan nga alaenda ti gudua ti 1% a kaibatoganda iti Internal Revenue Allotment (IRA) a pundo iti barangayda tapno mainayon pay iti kasapulan ti asosasionda a nataengan iti lugarda. # (Web In-Action)
Posted by Bayan ng Cabugao, Ilocos Sur at 8:31 AM
Subscribe to: Post Comments (Atom)


text:
Pagsasao a Fataluku
Ti pagsasao a Fataluku (ammo pay a kas Dagaga, Dagoda', Dagada) ket ti pagsasao a Papuano nga insasao babaen dagiti agarup a 30,000 a tattao iti etnisidad a Fataluku kadagiti akindaya a lugar ti Daya a Timor, a naipangpangruna iti likmut ti Lospalos ken ti maysa a dialektona daytoy, ti Oirata, ket naisasao idiay Kisar, Maluku idaiy Indonesia. Daytoy ket pagsasao a Papuano, ken mabalin nga iti pamilia a Trans–Baro a Guinea. Daytoy ket naikkan iti kasasaad iti maysa a nailian a pagsasao babaen ti batay-linteg.
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Fataluku iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Fataluku". Glottolog 2.7. Jena: Instituto para iti Ebolusionario nga Antropolohia ni Max Planck.
Dagiti silpo ti ruar[urnosen | urnosen ti taudan]
- Proyekto ti Pagsasao a Fataluku
- Website ti pagsasao a Fatalukue
- Komunidad ken pagsasao a Fataluku iti listaan dagiti balikas ti Fataluku/Ingles ken Ingles/Fataluku
- Listaan ti balikas ti Fataluku iti Batayn a Bokabulario ti Database ti Austronesio
- Dagiti material ti Fataluku ket mairamanda iti nawaya a maserrekan nga urnong ni Arthur Capell. (AC2) babaen ti Paradisec.
- Kankanata iti Fataluku ket mairamanda kadagiti urnong ni Ros Dunlop babaen ti Paradisec.


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Galacia 2:1-21
2 Iti kasta kalpasan ti sangapulo ket uppat a tawen simmang-atak manen idiay Jerusalem+ agraman ni Bernabe,+ nga inkuyogko met ni Tito.2 Ngem simmang-atak maipagapu iti paltiing.+ Ket indatagko iti sanguananda+ ti naimbag a damag nga ikaskasabak iti tengnga dagiti nasion, iti pribado, nupay kasta, iti sanguanan dagidiay naisangsangayan a lallaki, ta amangan ketdi no nagtartarayak+ wenno nagtarayak nga awan mamaayna.+3 Nupay kasta, uray ni Tito,+ a naikuyog kaniak, saan a napilit a makugit,+ nupay isu ket Griego.4 Ngem gapu kadagiti sinankakabsat+ a naiserrek a siuulimek,+ a simrek a sililimed tapno siimenda ti wayawayami+ nga adda kadakami a maikaykaysa ken Kristo Jesus, tapno naan-anay nga adipenendakami+ koma—5 saankami a timmulok kadagitoy babaen ti panagpasakup,+ saan, saan uray iti maysa nga oras, tapno ti kinapudno+ ti naimbag a damag agtalinaed koma kadakayo.6 Ngem iti biang dagidiay kasla addaan pateg+—awan pakaidumaanna kaniak uray aniada a kita ti tattao idi+—ti Dios saan nga agpannuray iti makinruar a langa ti tao+—kaniak, iti kinapudnona, dagidiay a naisangsangayan a lallaki awan ti impaayda a baro.7 No di ket, iti kasupadina, idi makitada a naitalek+ kaniak ti naimbag a damag maipaay kadagidiay di nakugit,+ no kasano nga adda dayta ken Pedro maipaay kadagidiay nakugit+—8 ta Daydiay nangted ken Pedro kadagiti pannakabalin a nasken iti kinaapostol kadagidiay nakugit nangted met kaniak kadagiti pannakabalin+ maipaay kadagidiay adda kadagiti nasion;9 wen, idi naammuanda ti di kaikarian a kinamanangngaasi+ a naited kaniak,+ da Santiago+ ken Cefas ken Juan, dagidiay kasla ad-adigi,+ intedda kaniak ken ni Bernabe+ ti makannawan nga ima iti panagkakadua,+ a rumbeng a mapankami kadagiti nasion, ngem isuda ket kadagidiay nakugit.10 Isuna laeng ta sipapanunotkami koma kadagiti napanglaw.+ Daytoy mismo a banag sipapasnek met nga inkagumaak nga aramiden.+11 Nupay kasta, idi immay ni Cefas+ idiay Antioquia,+ sinupiatko a rupanrupa, agsipud ta isu kokondenaren.+12 Ta sakbay ti idadateng ti sumagmamano a lallaki manipud ken Santiago,+ isu nakipangpangan+ kadagiti tattao iti nasnasion; ngem idi dimtengdan, immadayo ket insinana ti bagina, gapu iti panagbuteng+ kadagidiay kameng ti klase nakugit.+13 Ti dadduma kadagiti Judio nakiramanda met kenkuana iti panangipakita itoy a panaginkukuna,+ iti kasta uray ni Bernabe+ naibuyog kadakuada iti panaginkukunada.14 Ngem idi nakitak a saanda a magmagna a sililinteg sigun iti kinapudno ti naimbag a damag,+ kinunak ken Cefas iti sanguananda amin:+ “No sika, nupay Judioka, agbiagka a kas kadagiti nasion, ket saan a kas kadagiti Judio, kasano a pilpilitem dagiti tattao iti nasnasion nga agbiagda sigun iti ugali dagiti Judio?”+15 Datayo a Judio ti nakaisigudanna,+ ken saan a managbasol+ manipud kadagiti nasion,16 yantangay ammotayo a ti maysa a tao maideklara a nalinteg,+ saan a gapu iti ar-aramid ti linteg, no di ket babaen laeng iti pammati+ ken Kristo Jesus, uray datayo addaantayo iti pammati ken Kristo Jesus, tapno maideklaratayo a nalinteg gapu iti pammati ken Kristo,+ ket saan a gapu iti ar-aramid ti linteg, agsipud ta gapu iti ar-aramid ti linteg awanto ti lasag a maideklara a nalinteg.+17 Ita no datayo, iti panangikagumaantayo a maideklara a nalinteg babaen ken Kristo,+ masarakantayo met a managbasol,+ ni Kristo aya iti kinapudnona ket ministro ti basol?+ Saan koma a pulos mapasamak dayta!18 Ta no bangonek manen dagidi mismo a bambanag a rinebbakon,+ iparangarangko ti bagik a kas managsalungasing.+19 No maipapan kaniak, babaen ti linteg natayak iti linteg,+ tapno agbalinak a sibibiag iti Dios.+20 Nakalansaak a maikanunong ken Kristo.+ Saanen a siak ti agbiag,+ no di ket ni Kristo ti sibibiag a naikaykaysa kaniak.+ Iti kinapudnona, ti biag a pagbibiagak+ ita iti lasag isu ti pagbibiagak babaen ti pammati a maiturong iti Anak ti Dios, a nangayat kaniak ken nangyawat iti bagina maipaay kaniak.+21 Diak paiden ti di kaikarian a kinamanangngaasi ti Dios;+ ta no ti kinalinteg ket babaen ti linteg,+ ni Kristo pudno a natay iti awan kapapay-anna.+


text:
Plantilia:Ballaag
Datoy ket isu ti plantilia ti {{ballaag}}.
Daytoy a plantilia ket nasken a mausar para kadagiti nangruna a ballaag para iti maysa nga artikulo wenno ti maysa nga agar-aramat a saan a mabalin a maiparang iti panagusar ti naisangsangayan a plantilia. Pangngaasi nga usaren no adda nakaro unay a madi a mabalin a saan a naammuan daytoy ti sabali a tattao.
Panagusar[urnosen ti taudan]
{{Ballaag|Iraman ti ballaag ditoy.}}
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar
- {{senial ti ballaag}} – bassit, nailinia a bersion para kadagiti tungtungan a panid
- {{agaluad}} – para kadagiti mensahe a mangitudo kadagiti nakaro a problema
- {{pakdaar}} – para kadagiti nagruna a komento
- {{konsenso}} – para kadagiti topiko a naibatay para kadagiti panagala ti konsenso
- {{ambox}} – ti aniaman a kita dagiti kahon ti mensahe; adda dagiti adu a dokumentasionna para kadagit nadumaduma a pagpilian


text:
Karayan Duyaw
Ti Karayan Duyaw wenno Huang He, dati a naipaletra ti Hwang Ho, ket isu ti maikadua a kaatiddogan a karayan idiay Tsina kalpasan ti Yangtze ken ti maikanem a kaatiddogan iti lubong iti nakarkulo a kaatiddog ti 5,464 kilometro (3,395 mi).[1] Daytoy ket nagtaud idiay Banbantay Bayan Har idiay probinsia ti Qinghai ti lumaud a Tsina, daytoy ket agayus kadagiti siam a probinsia ti Tsina ken maibusan idiay Baybay Bohai. Ti labneng ti Karayan Duyaw ket adda ti daya-laud a pannakagay-at ti 1900 km (1,180 mi) ken ti maysa nga amianan-abagatan a pannakagay-at ti 1100 km (684 mi). Ti dagup a kalawa ti labnengna ket 742,443 km² (290,520 mi²).
Ti Karayan Duyaw ket makunkuna a "ti duyan ti Insik a sibilisasion" a naisangsangayan ti labneng, ti ginget ti Wei a mangpisi ti ballasiw ti atiddog nga Ordos a silo – ket isu idi ti nakaipasngayan ti taga-ugma a sibilisasion ti Insik ken ti narangrang-ay a rehion iti nasapa a pakasaritaan ti Insik. Nupay kasta, dagiti kankanayon a didigra ti layus ken dagiti panagbalbaliw ti dalan a pinataudan babaen ti agtultuloy a panagpangato ti Kaadalem ti karayan, a sagpamisan a nangatngato ngem ti lessad ti kaarrubana a kataltalunan ket nakagun-od kadagiti saan a magustuan a nagnagan ti "Ladingit ti Tsina" ken "Saplit dagiti Annak a Lallaki ni Han."[2]
Dagiti nagibasaran[urnosen | urnosen ti taudan]
- ^ Karayan Duyaw (Huang He) Delta, Tsina, Asia
- ^ New York Times "Ti Nasikor a Karayan ket Mangipadpada ti Dalan iti Modernidad". 19 Nobiembre 2006 p. 4.
Dagiti silpo ti ruar[urnosen | urnosen ti taudan]
Midia a mainaig iti Huang He (Karayan Duyaw) iti Wikimedia Commons
- Komision ti Koserbasion:Karayan Duyaw
- Karayan Duyaw idiay Unibersidad ti Massachusetts Dartmouth


text:
“Tultulongannakami ti Dios a Makalipat”
DIMMENDEN da Natalya ken ti 9 ti tawenna nga anakna a ni Aslan iti abay ti agina a da Zarina ken ti 12 ti tawenna a balasitangna a ni Anzhelika. Iti asidegda, nagdedekket a nakadalupisak ti nasurok a 1,000 nga ubbing ken nataengan, bayat a bambantayan ida dagiti armado a terorista.
Iti agsapa ti Mierkoles, Septiembre 1, 2004, agsagsagana idi iti ruar ti eskuelaan dagiti ubbing ken nagannak para iti selebrasion ti umuna nga aldaw ti klase idiay Beslan, maysa a bassit nga ili iti Alania, Russia. Pagammuan ta dimmarup lattan ti nasurok a 30 nga armado a lallaki ken suicide bomber sada nagpaltopaltog iti tangatang ken nagpukkapukkaw. Inserrekda dagiti mabutbuteng a tattao iti gymnasium ti eskuelaan sada pinalawlawan kadagiti bomba.
Ti Pannaka-hostage
Nangrugi ti tallo nga aldaw a tension iti nagbaetan dagiti terorista ken dagiti soldado. “Daydi pay laeng ti kapautan a panagkararagko,” kuna ni Natalya, a makipagad-adal idi iti Biblia kadagiti Saksi ni Jehova.
Nakapudpudot idi ta kaska la malingta iti uneg ti gymnasium. Mangrugi iti agsapa ti maikadua nga aldaw, awanen ti inted dagiti terorista a makan wenno uray danum la koma kadagiti hostage-da. Isu nga iti Biernes, ti maikatlo nga aldaw, adda payen dagiti imminum iti isboda ken nangan iti sabsabong nga ited koma dagiti ubbing kadagiti maestrada. Kuna ni Natalya: “Adda ubing a kaabaymi a nangted kaniak iti bulong, ginuduak dayta sa intedko kada Aslan ken Anzhelika.”
Iti malem ti Biernes, nangrugi ti rinnupak dagiti soldado ken terorista. “Natumbaak gapu iti panagbettak dagiti bomba,” kuna ni Natalya. “Napuskol ti asuk, ket nagpipinnaltogdan.” Nagkaradap da Natalya ken Aslan bayat ti engkuentro. Maysa a taga-Ossetia a ni Alan ti nangiturong kadakuada iti natalged a lugar. Nupay kasta, adu ti saan a nakalibas.
Ti Imbungana
Ginasut nga ubbing ken nataengan ti natay, karaman kadakuada ni Anzhelika. Adu a lawas a puro saibbek ken dung-aw ti mangngegan idiay Beslan. Iti apartment ni Natalya, matantannawagan ti eskuelaan, isu nga uray no addan baro nga eskuelaan a naibangon iti asideg, saan latta a kayat ni Aslan ti sumrek. Dina pay kayat ti mapan makiay-ayam. “Nagpakpakaasikami ken Apo Jehova a tulonganna koma ni Aslan tapno malabananna ti butengna,” kuna ni Natalya. Idi agangay, naituredna met laengen ti mapan ageskuela.
Marigatan idi ni Natalya a mapan makigimong iti Kingdom Hall. “No addaak iti uneg ti maysa a natao ken nakubong a lugar, panagriknak kasla adda umay umatake kadakami,” kunana. “Ikararagko no kua nga awan koma ti dakes a mapasamak. Idi kuan, saanakon a makigimgimong. Diak maawat nga adu ti natay, idinto ta nakalasatkami.”
Ti Pananglipat
“Agyamyamanak kadagiti Saksi a timmultulong kaniak,” imbaga ni Natalya. “Kada tallo nga aldaw nga umay bumisita ti Saksi a ni Tatyana. Idi agangay, inkuyogna ti maysa pay a Saksi nga agnagan Ulyana. Nasingpet, nataktika, ken naalumamay ti panagsasao ni Ulyana ken adu ti ammona iti Biblia. Kinomendarannak gapu iti panagporsegik, ken dimngeg a naimbag no ages-estoriaak.
“Mayestoriak met laengen ti napasamak iti daydi nga aldaw a diak makarikna iti sakit ti nakem wenno buteng”
“Imbasa ni Ulyana dagiti sasao ni apostol Pablo iti 2 Corinto 1:9. Kalpasan a nagpasar ni Pablo iti rigat idiay Asia, kinunana: ‘Nariknami iti unegmi nga inawatmi ti sentensia nga ipapatay.’ Imbasana pay ti Isaias 40:31: ‘Dagidiay mangin-inanama ken Jehova mapasublidanto ti bilegda. Agpangatodanto a sipapayak a kas kadagiti agila.’ Dagita a teksto ken ti kanayon a pammabileg da Ulyana ken ti dadduma pay a Saksi ti nangparegta kaniak a makigimong manen a kadua dagiti annakko. Ngem adda latta danagko no addaak iti Kingdom Hall.”
Ni ngay Zarina? Nagbalin a Saksi ni Jehova idi agangay. Il-iliwenna ti tiempo a sabtennanto ni Anzhelika inton mapagungar iti maysa a napintas ken natalna a daga, nga iturayan ti Pagarian ti Dios. (Mateo 6:9, 10; Aramid 24:15) Nabautisaran met da Natalya ken dagiti annakna idi 2009. Aggigianda pay laeng iti asideg ti nadadael a gymnasium, ngem adayon iti panunotda ti nakabutbuteng a pasamak. “Mayestoriak met laengen ti napasamak iti daydi nga aldaw a diak makarikna iti sakit ti nakem wenno buteng,” kinuna ni Natalya. “Tultulongannakami ti Dios a makalipat.”


text:
Immuna a naaramid ti pannakaangay ti programa. Welcome Message ti impaay ni Municipal Agriculturist Zenaida S. Andrada. Inallukoyna ti amin a nagpartisipar ti panangimutektekda iti maibinglay kadakuada nga adal iti pannakaamiris ti daga a pagmulmulaan iti barangayda ken maibaga iti umno ken kaadu ti ganagan a mausar iti panagmulada. Pinagyamananna iti LGU Cabugao iti panangidaulo da Mayor Edgardo “Ediboy” S. Cobangbang, Jr. ken Vice Mayor Danny Q. Gazmen a mangimaton iti Konseho Munisipal ken iti panangitandudo ni SB Member Benedict M. Savellano, Committee Chair on Agriculture ta makaunan ti Cabugao a mangaramid ti kastoy a proyekto.
Binagi ni SB Member Benedict M. Savellano ti Introduction of the Project. Bininsana ti pateg daytoy a proyekto nga indarirag ni Mayor Ediboy tapno naan-anay a matarabay dagiti mannalon malaksid iti kaadda kadakuadan dagiti amin a kasapulan ti naballigi a mausar iti produksion.
Pinagyamananna dagiti opisiales ti Bureau of Soils and Water Management (BSWM) nga idauluan ni Assistant Director Wilfredo E. Cabezon ta naaprobaran ti kiddawda iti kabiitan ket inikkan met ni Mayor Ediboy ti importansia iti pagkasapulan ti proyekto tapno maipatungpal a madagdagus.
Iti Overview of the Project, imbatad ni Assistant Director Cabezon nga umuna daytoy a proyekto a mapasamak iti Ilocos Sur. Dinayawna ti naan-anay a suporta ti LGU iti Sektor-Agrikultura ditoy gapu ta ibaklayna ti gastos idinto ta Teknikal a tulong ti aggapu kadakuada. Naurnos pay ti panangibinsana ti programa ti BSWM maipapan iti soil analysis. Inrekomendana pay ti Soil Mobile Clinic ken Expanded Modern Rapid Composting a mabalin a gun-oden ti LGU a mangsuplementar ti Soil Fertility Mapping tapno nadaras a maammuan ti resulta. Insupusopna a babaen ti Integrated Nutrient Management, magun-od ti Food Stable Proficiency Level ken nakalidad a panagbiag ti sapasap a kayat a gun-oden ti DA ken ti Gobierno Nasional.
Nangipaay met ti Message ni Congressman Ryan Luis V. Singson a dimmar-ay iti Programa. Dinayawna ta ditoy manen Cabugao ti pakaipakatan daytoy a programa a mabalin a tuladen ti sabali nga ili ti probinsia. Dinakamatna ti pateg ti pannakaamiris ti maitutop a pangpasayaat ti anag ti daga a pagmulaan. Innayon ti Diputado nga iti pannakabuangay ti napipintas a programa ni Mayor Ediboy kadagiti mannalon iti rason a dumurdur-as ti ili a Cabugao.
Kimmablaaw ken nagyaman met ni Mayor Ediboy iti mensahena. Imbatad ti Alkalde Munisipal nga iti 83 Porsiento a mayoridad ti mannalon ti ili ket saanto a mapupuotan ti nakalaglag-an a kasasaad ti panagbiag dagiti umili gapu iti nakalidad nga apit ken kaadu ti paglakuanda. Insupusopna a naikari iti batangda a tumulong kadagiti mannalon ket impeksana ti pannakaadda ni Diputado Ryan a sanggirda ta aglaplapusanan ti pundo a maited para iti proyekto ditoy Cabugao. Innayon ti Ama ti Ili nga amin a naited a pundo ket adda resultanan ket daytoy manen a proyekto ket maiserbi iti umili nga awan ti maidumduma ket marikna ti kaaduan ti resultana iti kabiitan a tiempo.
Nagsarita met da Mr. Dominciano Ramos, Division Chief, Soil Survey ken Ms. Eugene Briones, Team Leader, Soil Fertility Mapping. Inlawlawagda ti naan-anay a pakabuklan ken pannakaipatungpal ti proyekto iti daga ken iti barangay.
Kamalman dayta a petsa, naangay ti Briefing iti Barangay Hall ti Barangay Baclig ket naipakat ti wagas ti panagala ti soil samples iti kataltalonan ti barangay iti imatang dagiti partisipantes ken tinarabay ida da Ms. Eugene Briones, Team Leader, Mr. Jun Jogno, GPS Application, Soil Fertility Mapping of Cabugao kasta met ni SB Member Benedict M. Savellano. Kalpasanna, nagsubli ti grupo iti SB-ABC Hall ket nangmiting da Ms. Briones ken SB Member Savellano kadagiti pannakabagi ti DA-LGU Staff para iti sumaruno nga itrabahoda a barangay kadaytoy a proyekto ti LGU Cabugao ken BSWM-Manila. # (Web In-Action)


text:
PANGANAN ITI WATERFALL. Adu dagiti pagpasiaran ditoy pagilian a saan a paudi iti kinapintas kadagiti tourist spots kadagiti sabali a pagilian kas iti Villa Escudero sadiay Laguna a maysan a paborito a tourist destination ditoy Luzon. Masarakan ditoy ti man-made waterfall a nairanta a panganan iti babaenna. Iti ngato, nagtampisaw nga umuna iti napigsa nga agusna a danum da Dr. Grace Hipolito, balikbayan, Dr. Daisy Joy Espejo ken ti anakna a ni Monique sakbay a simmangoda iti lamisaan a pangaldawanda. (Retrato, pammadayaw ti Tawid News)
PANGANAN ITI WATERFALL
By Tawid News Team on July 24, 2017 in Banner Photo


text:
Dinakamat ni Mayor Ediboy ti “fully grant fruits/vegetables storage technology” babaen ken ni Apo Edith Castillo.
Inamad met dagiti nadakamat nga agpatpatanor ti mangga, nga idauluan ni Apo Harry Segui, no mabalinda iti agidulin kadagiti produktoda iti bukodda a bodega nga inannamongan met nga insegida ni Mayor Ediboy “basta la ketdi natalged” kinunana.
Insingasing ni Mayor Ediboy ti “maximize meeting” ti gunglo dagiti agpatpatanor ti mangga itoy nga ili.
Iti nadakamat a taripnong maysa kadagiti napatalgedan iti pannakabilang (survey) dagiti pinuon ti mangga ken dagiti agpatpatanor itoy ti “clustering method” dagiti 33 a barangay ti Cabugao a nakadagupan ti 7 a clusters.
Indarirag met ti DA-Cabugao ti pannakailista (masterlisting) dagitoy nga agpatpatan-ay ti mangga babaen kada Apo Zenaida Andrada ken ni Apo Ester Aguimbag para iti nasaysayud a pagimbagan ti gunglo. #A (joe s. somera)


text:
Barbados
Katkategoria:
- Barbados
- Dagiti pagilian ti Karibe
- Dagiti estado a kameng ti Komunidad ti Karibe
- Dagiti batay-linteg a monarkia
- Dagiti pagilian ken teritorio nga agsasao ti Ingles
- Dagiti dati a kolonia ti Britaniko
- Dagiti dati a kolonia ti Ingles
- Dagiti dati a kolonia ti Portugal
- Dagiti pagilian nga isla
- Dagiti liberal a demokrasia
- Dagiti estado a kameng ti Mankomunidad ti Pagpagilian
- Dagiti estado ken teritorio a nabangon idi 1966
- Dagiti isla ti Barbados
- Dagiti estado a kameng ti Nagkaykaysa a Pagpagilian


text:
Segun ken ni Mr. Darwin P. Sumibcay, Gym Manager, determinadoda ti panagtultuloy ti panagehersisioda ken mangannurot kadagiti disiplina iti bagi, makan ken panaggunay ta kayatda a maitag-ay daytoy a pagduyosan babaen ti panagballigida kadagiti maiwayat a kompetision iti bodybuilding.
“I am very thankful to Mayor Ediboy by providing us the gym equipments. Cabugao is a very beautiful and peaceful town so I like to mingle and stay with people who are very friendly and polite.” Kuna ni Mr. Paul Saninas, Bodybuilding Volunteer Instructor, maysa a Greek-born, half-Ilokano blood a sagibo iti Barangay Refaro, San Juan, Ilocos Sur.
Masarakan ti Cabugao Fitness Gym iti nalawa a siled ti likudan ti Cabugao Central Park Stage, Brgy. Bonifacio, Cabugao, Ilocos Sur. Silulukat pay para kadagiti interesado nga adda panawenna ken kabaelanna nga agwatwat. Kaaduan a panangrugida ket manipud 4pm ti malem agpatingga iti sardam. Kontaken laeng ti Gym Manager. #(Web In-Action)


text:
Daytoy a Techno-Demo ket maipatungpal babaen ti LGU Cabugao tapno maipaay a pagtuladan dagiti kabangibang a pagtatalonan agsipud ta maipakpakat ditoy dagiti kabaruanan a teknolohia iti panagmula ti pagay, mais ken nateng.
Namulaan ti pagay a hybrid iti kallabes ket napintas met ti resulta ti apitna, segun ken ni Nathaniel B. Galamgam, Caretaker ti Techno-Demo Farm.
Buklen dagiti mangipatungpal daytoy a proyekto para iti Dry Season 2012 (Nobiembre 2012-Mayo 2013) da OIC Nereo S. Daproza, Edgar S. Balangatan, Ester P. Aguimbag, Nathaniel Galamgam, Ednalyn Silario ken Marjorie Castillo, agpapada a Personnel iti DA-LGU Cabugao. # (Web In-Action)


text:
Agcaoili, pinadayawan ti UFCH;
inawatna ti 2007 Progress Award for Education
Pinili ti United Filipino Council of Hawai’i ni Dr. Aurelio Solver Agcaoili a kas naisangsangayan nga edukador iti sibubukel nga Estado ti Hawai`i babaen ti panangited daytoy nga organisasion kenkuana iti pammadayaw a Progress Award for Education para iti 2007.
Naiyawat daytoy nga award kenni Agcaoili iti maysa a pormal a seremonia iti Royal Hawaiian Hotel iti Waikiki, Hawai`i, iti Estados Unidos ti Amerika idi Nobiembre 24. Kadua ni Agcaoili a mapadayawan dagiti 19 pay a binigbig ti UFCH, maysa nga aliansa dagiti agarup 100 nga organisasion dagiti Filipino iti nadumaduma a parte ti Hawai`i.
Binigbig ti UFCH ni Agcaoili gapu iti aramidna iti edukasion saan laeng iti uneg ti Unibersidad ti Hawai’i nga agdama a pagpapaayanna a kas manursuro iti Ilokano, iti pelikula ti Filipinas ken kultura a popular, iti literatura, iti panagiyulog ken interpretasion, ken iti drama.
Kaduana dagiti nagduduma civic organizations ken cause-oriented groups, kasta met ti GUMIL Hawai`i, Annak ti Kailokuan iti Amerika, ken ti Timpuyog Dagiti Mannurat nga Ilokano, inrusuat ni Agcaoili ti kaunnaan unay a 2007 International Conference on Ilokano and Amianan Languages and Cultures. Isu met laeng ti nangirubuat iti Fiesta Ilokano ken Amianan a naangay iti Philippine Consulate General ken manamnamanto manen a maangay iti kada Pebrero a bulan a pannakarambak ti Philippine Arts Month.
Kinonseptualisa ni Agcaoili ti agtultuloy a pannakaedukar ti komunidad kadagiti isyu iti kanser ken iti kinaranggas iti taeng babaen ti 4K Initiative (Kur-itan Kontra iti Kanser ken iti Kinaranggas iti Taeng) ken ti 3K Initiative (Kur-itan Kontra iti Kinaranggas iti Taeng), agpada a community language program nga adda iti babaen ti Ilokano Language and Literature Program iti Unibersidad ti Hawai`i. Kadua ni Agcaoili a nangisayangkat kadagitoy nga inisiatiba ti Asian American Network for Cancer Awareness, Research and Training, ken ti Domestic Violence Clearinghouse and Legal Hotline-Pilipina Rural Project.
Ni Agcaoili met laeng ti maysa kadagiti nangirugi iti Nakem Conferences a maysa itan a tignayan ken addaanen iti country chapter iti Filipinas, ti Nakem Conference Philippines nga ipangpanguluan ni Dr. Alegria Tan Visaya, sekretaria ti Board of Regents ti Mariano Marcos State University.
Nileppas ni Agcaoili, babaen iti Presidential Scholarship, ti kinadoktorado iti Unibersidad ti Pilipinas a nangisuruanna sakbay a nagpa-Amerika. Niringpasna pay ti masterado iti business administration, masterado iti arte medior iti pilosopia, batsilier iti arte klasikal, ken batsilier iti pilosopia. Maysa pay a lisensiado a manursuro iti California a nangisuruanna sakbay nga immakar iti Unibersidad ti Hawai`i.
Mannurat ni Agcaoili iti Bannawag; kasta met nga agsursurat iti Ingles ken Tagalog. Ti nobelana a Dangadang ti maysa kadagiti napadayawan iti Centennial Literary Prize idi 1998. Inyalatna iti daytoy a tawen ken iti napalabas ti umuna a premio iti Gawad Komisyon para kadagiti koleksion ti daniwna nga Ilokano.


text:
joke: ala, urnosenyo ti bagbagiyo ta adda met ti makuna a karma–adu ti nasolisitda para iti balay ti kalapati idiay suso. 18 Mar 09, 06:59 joke: ni nelson met, okey isuna ta ammona ti agdaniw. kas kunada isu ti dh lawrence ti ‘pinas. 18 Mar 09, 06:59 joke: straight guy ni viloria. di la makasao ta kayongna ni bigote a hari ti padala. 18 Mar 09, 06:58 joke: nalaing nga agpasakalye dagiti small time crooks. kusto ti kunkuna ti bagnet. diay ngay kinurakot da ben idi panawenna iti sur. isu nga aggurgurada ken viloria. 18 Mar 09, 00:17 mikki: wenno mara uma da metten iti kapapasalip, ta agga angat met da giti Bangles 18 Mar 09, 00:16 mikki: sbagay nia komat bibiangko, makibasbasaak laeng..dakesna awan met mabasa nga pangkilikiliti da koma, kas kadagiti napalabas nga tawen 18 Mar 09, 00:15 mikki: addab resulta ti CABIE! ta man, saan a kas dadduma a banglesenda nga umuna, sabagay no basi koma, nanannanam no baybayagen, da surprise na 17 Mar 09, 21:52 nilsun: wenno ti NAIMAS kenka ket agammol ti boto su nga kunam nga NAALAS ti agdilpat iti pipit? 17 Mar 09, 21:51 nilsun: dilpat ti pipit? gumilyano, saang nga NAGALAS, NAIMAS kunam a barok, hehehe 17 Mar 09, 21:35 malibnay: peterlajulian: Nagpa-Kalimugtongka ngem apay a simmiasika iti dalan, ket kas kuna ni Errol Abrew, napanka naguper iti lubnak dagiti baka ken nuang? APAY, Rey? 17 Mar 09, 21:14 GUMILYANO: Bagnet Ti Piddig sika ni Julio Belmes apay nga idadanes mo dagiti kakadwam iti TMI a da La Julian kada Macugay ken Bermudez????? 17 Mar 09, 21:12 GUMILYANO: Bagnet ti Piddig ilemmeng mo met a ti email mo ket madlaw nga sika ni Kulyo hehehe tinapatr.komolboon@jtmjv.ae? UAE sa Dubai? Apay ni Angco nga kunam nga dilpatan na ti pipit ni alcantara? Nagalas! 17 Mar 09, 19:24 dillaw: cka ngay bagnet, no rugitmo koma met ti iparangarangmo. nalakam a makita rugit sabali, rugitmo dim makita 17 Mar 09, 19:17 diro: data la agdillaw ti ammoyo. no koma tumulongkayo a mangsolbar iti kurakot a parikut ti gf 17 Mar 09, 18:41 sulasu: bagnet, ni ngay guillermo concepcion? 17 Mar 09, 17:28 Bagnet ti Piddig: Huhuhu… awan a talaga ti pertekto a mannurat…nabileg ngamin ti impluensia ti pluma. Bumaknangka no usarem nga agpabaknang 17 Mar 09, 17:27 Bagnet ti Piddig: Ni Abrew…manu ngata met ti it-ited ni Hepe wenno ni Mayor wenno ni Hues tunggal office visit na 17 Mar 09, 17:26 Bagnet ti Piddig: Ni Peter, small time PR yan…kaparisna dayta ni Diaz…baryabarya lang a bayad ti lecture ken pakunsuelo dagiti pulitiko ken business man 17 Mar 09, 17:25 Bagnet ti Piddig: Ni Belmes, mahilig dayta ti tsiks. 17 Mar 09, 17:22 Bagnet ti Piddig: Ni Macugay…medyo bigftime. Koriente ti kukuana.
Advertisements


text:
Paset ti programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. iti pannakatakuat dagiti posible a maimula a maipanawen nangruna dagiti “off-season cash crops” a pakanayonan pay ti matgedan dagiti mannalon ken mangbalanse ti sirkulo dagiti produkto a mailaklako iti Merkado Publiko (NISTC).
Nangted ti Seminis/Monsanto Corporation ti bukel a maimula a managan ti Tender 58 nga maapit iti unos ti 60 nga aldaw manipud iti pannakaimulana. Tumulong met dagiti Teknisianda nga agmonitor ken mangtarabay iti Demo-Farm, segun ken ni Mrs. Ester Aguimbag, Demo-Farm Coordinator. Tumultulong met iti Demo-Farm a mangiwanwan kadagiti agas-asikaso a trabahador da Mr. Edgar S. Balangatan, Municipal Technologist ken Mr. Nathaniel Galamgam, pannakabagi ti DA-LGU.
Tallo kaeskediulan (5 nga aldaw ti baet) iti pannakaimula ti bukel (by plot ti aray dagiti naimula) ket nangrugi ti panagmulada iti umuna a lawas ti Oktubre 2011. Dandanin mabalin nga apiten ti immuna, agsabsabong ti maikadua ken maikatlo. Manamnama a 5 tonelada ti maapit iti maysa ektaria, segun ken ni Mrs. Ester Aguimbag, Municipal Technologist ti DA-LGU ken Coordinator daytoy a Demo ken sinarurongan ni Mr. Eddy Sevilleja, nakapadasen ken Presidente ti nalatak a Bungro Farmers’ Association, Barangay Bungro, Cabugao, Ilocos Sur.
Paset pay ti demo ti panangpada iti naganus a pannakailako ti bungana (marketing aspect) tapno mapasingkedan ti pammati a nanginngina nangruna ta maipanawen met a pagkasapulan dagiti aglaklako ti liningta ken tinuno a mais nangruna iti puraw kadagiti lugar a pagdadanonan ti adu a tao.
Segun ken ni Mrs. Zenaida S. Andrada, Municipal Agriculturist, ti mais ti maikatlo ita a kaaduan a naimula ita a 2nd Crop 2011. Umuna ti tabako, pagay, mais sa nateng.
Ti nakabingayan ti klase (per ektaria) ti naimula iti umabot a 2,271 ektarias a pagmulmulaan iti intero a Munisipalidad ket dagiti sumaganad: Tabako-1,649 Has; Pagay-215 Has.; Mais-207 Has.; Nateng (agraman bawang, sandia, lasona ken dadduma pay)-200 Has., segun pay ken ni Municipal Agriculturist Andrada. # (Rinetrato ken insurat ni JOED SABIO SAJONIA)


text:
Nasapa a dimteng dagiti nataengan a naggapu iti nadumaduma a barangay ti ili. Umuna nga ipakitada ti ID ken maikkanda ti numero a pagibasaran ti para-ited ti gatad. Dagiti mangirepresentar ti di nakaumay a recipient ket ipakitada ti authorization letter ken valid ID-da a maseknan a mangawat ti pension.
Iti pannakiuman ti Web In-Action kadagiti nataengan, imbatad ni Mrs. Luzviminda Solar ti Brgy. Marga-ay nga agyamanda unay iti agtultuloy a panangisakit ti Munisipio iti pagkasapulanda. Innayonna a mariknada ti importansiada a kas maysa a dasig ti kagimongan iti Munisipalidad.
“Agyamankami, Apo, ta uray kaskasano ket makatulong ti dakkel daytoy a maited nangruna ita ta kakrisis. Agyamankami ken ni Kapitanmi ken nangruna ni Apo Mayor kasta met kadagiti opisiales ti Munisipio,” insupusop met ni Mr. Reynaldo Suboc, taga-Brgy. Maradodon, Cabugao, Ilocos Sur.
Nagatendar ti nasao a taripnong ni SB Member Dr. Carlito S. Pano, Chairman, Committee on Health and Social Services ti Sangguniang Bayan ken SB Member Vicky S. Serna, Chairman, Committee On Education agraman dagiti pannakabagi ti Opisina ti MSWDO a timmulong a nagasikaso kadagiti nataengan.Ti agtultuloy a pannakatulong ti sektor dagiti nataengan ket prayoridad a programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. # (Web In-Action)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Aramid 16:1-40
16 Gapuna dimteng idiay Derbe ken kasta met idiay Listra.+ Ket, adtoy! adda sadiay ti maysa nga adalan nga agnagan Timoteo,+ ti anak ti maysa a babai a Judio a mamati ngem Griego ti amana,2 ket naimbag ti damagna kadagiti kakabsat idiay Listra ken Iconio.3 Inyebkas ni Pablo ti tarigagay a makikuyog kenkuana daytoy a lalaki, ket isu innalana ket kinugitna+ gapu kadagiti Judio nga adda kadagidiay a lugar, ta ammoda amin a ti amana ket Griego.4 Ita bayat ti panagdaliasatda kadagiti siudad iyawatda kadagidiay adda sadiay dagiti bilin a napagtitinongan dagiti apostol ken lallakay nga adda idiay Jerusalem+ tapno salimetmetanda.5 Gapuna, iti kinapudnona, dagiti kongregasion nagtultuloy a mapatibker iti pammati+ ken umadu iti bilang iti inaldaw-aldaw.6 Mainayon pay, limmabasda iti Frigia ken iti pagilian ti Galacia,+ agsipud ta pinaritan ida ti nasantuan nga espiritu a sawenda ti sao idiay distrito ti Asia.7 Kanayonanna, idi sumalsalogda nga agturong idiay Misia nagreggetanda ti mapan idiay Bitinia,+ ngem saan a pinalubosan ida ti espiritu ni Jesus.8 Gapuna linabasanda ti Misia ket simmalogda nga agturong idiay Troas.+9 Ket bayat ti rabii nagparang ken Pablo ti maysa a sirmata:+ maysa a lalaki a taga Macedonia agtaktakder ken agpakpakaasi kenkuana ket kunkunana: “Umallatiwka iti Macedonia ket tulongannakami.”10 Ita apaman a nakitana ti sirmata, inkagumaanmi ti mapan idiay Macedonia,+ nga impapanmi nga inayabannakami ti Dios tapno ideklarami kadakuada ti naimbag a damag.11 Gapuna naglayagkami manipud Troas ket dimtengkami a nagtartarus idiay Samotracia, ngem iti sumaruno nga aldaw idiay Neapolis,12 ket manipud sadiay nagturongkami idiay Filipos,+ maysa a kolonia, a kangrunaan a siudad ti distrito ti Macedonia.+ Nagtalinaedkami iti daytoy a siudad, a binusbosmi ti sumagmamano nga aldaw.13 Ket iti aldaw ti sabbath napankami iti ruar ti ruangan iti igid ti maysa a karayan, a sadiay impagarupmi nga adda disso a pagkararagan; ket nagtugawkami ket rinugianmi a kasao dagiti babbai a naguummong.14 Ket maysa a babai a managan Lidia, nga aglaklako iti purpura, manipud iti siudad ti Tiatira+ ken managdaydayaw iti Dios, dumdumngeg idi, ket ti pusona+ linuktan a silalawa ni Jehova tapno imdenganna ti bambanag a sasawen ni Pablo.15 Ita idi isu ken ti sangakabbalayanna nabautisaranda,+ kinunana nga impakpakaasi: “No impatoyo a matalekak ken Jehova, sumrekkayo iti balayko ket agyankayo.”+ Ket impapilitna nga umaykami.+16 Ket napasamak nga idi mapmapankami iti disso a pagkararagan, maysa nga adipen a babai nga addaan espiritu,+ maysa a sairo iti panagpadles,+ ti simmabat kadakami. Ipapaayanna idi dagiti appona iti adu a magunggona+ babaen ti panangannurot iti arte ti panagpadles.17 Daytoy a babai simmursurot ken Pablo ken kadakami ket nagpukpukkaw+ iti sasao a: “Dagitoy a tattao ad-adipen ida ti Kangatuan a Dios, isuda a mangibumbunannag kadakayo ti dalan ti pannakaisalakan.”18 Inar-aramidna daytoy iti adu nga aldaw. Kamaudiananna nauma ni Pablo iti dayta+ ket sinangona ken kinunana iti espiritu: “Ibilinko kenka iti nagan ni Jesu-Kristo a rummuarka kenkuana.”+ Ket rimmuar iti dayta met laeng nga oras.+19 Ala ket, idi nakita dagiti appona a pimmanawen daydi pangnamnamaanda iti magunggona,+ tinengngelda da Pablo ken Silas ket inulod-ulodda ida idiay plasa nga impan kadagiti agturay,+20 ket, idi inturongda ida kadagiti mahistrado sibil, kinunada: “Dagitoy a tattao rirriribukenda+ unay ti siudadtayo, idinto a Judioda,21 ket ibumbunannagda dagiti kaugalian+ a di nainkalintegan kadatayo nga awaten wenno annuroten, yantangay taga Romatayo.”22 Ket ti bunggoy timmakder a sangsangkamaysa a maibusor kadakuada; ket dagiti mahistrado sibil, kalpasan a rinay-abda kadakuada dagiti makinruar a kawesda, intedda ti bilin a pangpang-orenda ida.+23 Kalpasan ti adu a panangkabkabilda kadakuada,+ impisokda ida iti pagbaludan, a binilinda ti manangibalud a bantayanna ida a sitatalged.+24 Agsipud ta immawat iti kasta a bilin, impisokna ida iti makin-uneg a pagbaludan+ ket inipitna dagiti sakada kadagiti tul-ong.+25 Ngem idi agarup katengngaan ti rabii+ nagkarkararag da Pablo ken Silas ket indaydayawda ti Dios babaen iti kanta;+ wen, mangmangngeg ida dagiti balud.26 Pagammuan napasamak ti dakkel a ginggined, iti kasta nagkintayeg dagiti pamuon ti pagbaludan. Mainayon pay, giddato a naluktan dagiti amin a ruangan, ket nawarwar dagiti parautda amin.+27 Ti manangibalud, idi nariing iti pannaturogna ken idi nakitana a silulukat dagiti ruangan ti pagbaludan, inasutna ti kampilanna ket papatayenna koman ti bagina,+ ta impagarupna a nakalibas dagiti balud.+28 Ngem ni Pablo nagpukkaw iti natbag a timek, a kunkunana: “Dika saktan ta bagim,+ ta addakami amin ditoy!”29 Gapuna dimmawat iti silsilaw ket nagdardaras a simrek ket, idi immapay kenkuana ti panagpigerger, nagruknoy+ iti sanguanan da Pablo ken Silas.30 Ket inruarna ida ket kinunana: “Appo, ania ti masapul nga aramidek+ tapno maisalakanak?”31 Kinunada: “Mamatika ken Apo Jesus ket maisalakankanto,+ sika ken ti sangakabbalayam.”+32 Ket ti sao ni Jehova sinaoda kenkuana agraman amin dagidiay adda iti balayna.+33 Ket inkuyogna ida iti dayta nga oras ti rabii ket binugguanna dagidi saplitda; ket, tunggal maysa, isu ken ti sangakabbalayanna nabautisaranda+ nga awanan panagtaktak.34 Ket impanna ida iti balayna ket indasaranna ida iti lamisaan, ket nagrag-o unay agraman ti intero a sangakabbalayanna ita ta isu namatin iti Dios.35 Idi bumigaten, dagiti mahistrado sibil+ imbaonda dagiti kostable tapno kunaenda: “Luk-atanyo dagidiay a tattao.”36 Gapuna ti manangibalud impakaammona ken Pablo ti sasaoda: “Dagiti mahistrado sibil nangibaonda iti tattao tapno dakayo a dua maluk-atankayo. Ita, ngarud, rummuarkayo ket mapankayon a sitatalna.”37 Ngem kinuna kadakuada ni Pablo: “Publiko a sinaplitdakami a di nakondenar, tattao a taga Roma,+ ket impisokdakami iti pagbaludan; ket parparuarendakami kadi ita a sililimed? Ay, saan! no di ket bay-anyo nga isuda ti umay ket iruardakami.”38 Iti kasta dagiti kostable impakaammoda dagitoy a sasao kadagiti mahistrado sibil. Nagbuteng dagitoy idi nangngegda a dagiti lallaki ket Romano.+39 Gapu itoy immayda ket nagpakaasida kadakuada ket, kalpasan ti panangiruarda kadakuada, kiniddawda a pumanawda iti siudad.40 Ngem rimmuarda iti pagbaludan ket napanda iti pagtaengan ni Lidia, ket idi nakitada dagiti kakabsat pinaregtada+ ida ket pimmanawda.


text:
Hunio 13-19
SALMO 38-44
Kanta 4 ken Kararag
Panglukat a Sasao (3 min. wenno awan pay)
GAMENG MANIPUD ITI SAO TI DIOS
“Saranayen ni Jehova Dagidiay Masakit”: (10 min.)
Sal 41:1, 2—Naragsak dagidiay mangipakpakita iti konsiderasion kadagiti nanumo (w15 12/15 24 ¶7; w91 10/1 14 ¶6)
Sal 41:3—Aywanan ni Jehova dagiti nalinteg a masaksakit (w08 9/15 5 ¶12-13)
Sal 41:12—Ti namnama iti masanguanan ket makatulong iti masakit tapno makapagibtur (w15 12/15 27 ¶18-19; w08 12/15 6 ¶15)
-
Panagkali iti Naespirituan a Gameng: (8 min.)
Sal 39:1, 2—Kasanotayo nga annadan ti panagsasaotayo? (w09 5/15 4 ¶5; w06 5/15 20 ¶12)
Sal 41:9—Kasano nga inyaplikar ni Jesus iti bagina ti situasion ni David? (w11 8/15 13 ¶5; w08 9/15 5 ¶11)
Ania ti maadalko iti panagbasa iti Biblia ita a lawas maipapan ken Jehova?
Ania dagiti punto iti panagbasa iti Biblia ita a lawas a mausarko iti ministerio?
-
Panagbasa iti Biblia: (4 min. wenno awan pay) Sal 42:6–43:5
AGBALIN A MAS EPEKTIBO ITI MINISTERIO
Damo a Pannakisarita: (2 min. wenno awan pay) g16.3 akkub
Panagsarungkar: (4 min. wenno awan pay) g16.3 akkub
Panangyadal iti Biblia: (6 min. wenno awan pay) fg leksion 2 ¶4-5—Ingudo babaen ti panangibaga iti maipapan iti video nga Adda Kadi Nagan ti Dios? iti jw.org/ilo sa ipabuya ti dadduma a paset dayta.
PANAGBIAG KAS KRISTIANO
Kanta 128
Matmatam ti Gunggona!: (15 min.) Pagsasaritaan. Ipabuya ti video iti jw.org/ilo nga Agbalinka a Gayyem ni Jehova—Matmatam ti Gunggona! (Kanta 24). (Kitaen ti PANNURSURO TI BIBLIA > UBBING.) Kalpasanna, pagsasaritaan ti aktibidad a “Pagkomparaem: Biag Ita ken iti Masanguanan,” nga usaren dagitoy a saludsod: Anianto dagiti panagbalbaliw a mapasamak iti Paraiso? Ania dagiti bendision a segseggaanyo? Kasano a makatulong ti panangutob iti namnamayo tapno makapagibturkayo?—2Co 4:18.
Panagadal ti Kongregasion iti Biblia: (30 min.) ia kap. 17 ¶14-22 ken ti repaso iti kapitulo
Repaso ken Dagiti Maadal iti Sumaruno a Lawas (3 min.)
Kanta 36 ken Kararag


text:
Apay a Binalbaliwan Dagiti Saksi ni Jehova ti Dadduma a Patpatienda?
Kanayon nga us-usarenmi ti Biblia a pagibatayan iti patpatienmi, isu a balbaliwanmi dagiti patpatienmi bayat a lumawlawag ti pannakaawatmi iti Biblia. *
Dagita a panagbalbaliw ket maitunos iti prinsipio ti Biblia a mabasa iti Proverbio 4:
Saan koma a pakasdaawan wenno pakariribukan dagitoy a panagbalbaliw iti pannakaawatmi. Naaddaan met idi dagiti nagkauna nga agdaydayaw iti Dios kadagiti kamali nga ideya ken in-inanamaen isu a masapul a balbaliwanda ti kapanunotanda.
Nagpresenta ni Moises a mangisalakan iti nasion ti Israel 40 a tawen a nasaksakbay ngem iti tiempo nga inkeddeng ti Dios.
—Aramid 7: 23- 25, 30, 35.
Saan a naawatan dagiti apostol ti padto maipapan iti ipapatay ken pannakapagungar ti Mesias.
—Isaias 53: 8- 12; Mateo 16:21- 23.
Kamali ti pampanunoten ti dadduma a nagkauna a Kristiano maipapan iti tiempo nga idadateng “ti aldaw ni Jehova.”
—2 Tesalonica 2: 1, 2.
Idi agangay, inlinteg ti Dios dagiti kamali a pannakaawatda. Ikarkararagmi nga itultuloyna nga aramiden dayta kadakami.
^ par. 2 Saanmi nga ilemlemmeng dagitoy a panagbalbaliw iti pannakaawatmi iti Biblia. Kinapudnona, irekord ken ipablaakmi dagita. Kas pagarigan, iti Watchtower ONLINE A LIBRARIA, i-type-mo iti search box ti “Pannakalawlawag Dagiti Patpatientayo.”


text:
Sarita para ubbing ni Dexter Marin Fabito
(Maudi a paset)
“PIEK! Piek!” Naragsakanak iti nasinggit a nangegko iti dayta a Sabado. Naragsakanak ta adda met laengen agpissa kadagiti uk-ukopak. Timmakderak. Impidegko ti kimmotko iti baki. Nakaruar ti sippit ti piek iti kasla kadakkel ti binukel ti mais nga abut iti maysa nga itlogko. Adda met rikki ti dua pay nga itlogko. Dagitoy ngata dagiti immun-una a nayitlogko. Nagtugawak.
“Piek! Piek!” nangegko manen ti nasinggit nga uni.
“Kruk! Kruk!” insungbatko. Kinitak ti aglawlaw. Madama dagiti dua a nangisit nga upa ken ti nalabaga a kawitan nga agbirok iti kanenda iti katarongan. Saan pay unay nakatangkayag ti init.
Pasado alas dos iti malem, napissaanen ti uppat nga itlogko. Tallo dagiti nalabaga a piekko. Immalada iti maris dagiti dutdotko. Nalabaga met ti maris ti masansan idi a mangasawa kaniak. Maysa ti nangisit. Malagipko, inasawanak ngamin naminsan diay nangisit a kawitan ti kaarruba da Amo Batag. Kayumanggi met amin dagiti uppat a piek ti Sasso. Saggaysakami ti di pay napissaan. Adda ketdi rikki ti itlog ni Sasso. Nagdanagak. Saan ngata nga ibbong ti nabati nga itlogko?
Simmangpet da Amo Sidro kalpasan ti maysa ngata nga oras. Kaduana manen ni Omar. “Ne, maymaysa la gayamen ti di napissaan, manong,” kinuna ni Amo Batag kalpasan a kinitana ti uneg ti baki nga ayanko.
“Innan, kitaek man,” kinuna ni Amo Sidro sa nagturong iti ayanko. Nagpasgarak idi iwalinna bassit ti barukongko. Nangala iti maysa a piek ti Sasso. Immisem sa insublina ti piek. Innalana ti nabati nga itlogko. Kinutogna iti abay ti lapayagna.
“Ibbong! Plok! Plok! Kunana!”
Nalidayanak. Limlima la ngaruden ti itlogko nga inukopak, ibbong pay la ti maysa!
Ikabkabil ni Amo Batag dagiti piekmi ken Sasso iti labba nga indissona iti bangko idi immasideg ni Omar. Iniggamanna ti maysa a piek. “Tatang, ana ti ibbong?”
“Daytay saan a napissaan,” insungbat ni Sabas. Nagtugaw met iti abay ti labba sa nangala iti maysa a piek.
Bimmabaak ta kayatko a kepkepan dagiti piekmi ken Sasso.
“Apay, tatang?” kinita ni Omar ti amana.
“Kusto diay kuna ni gayyemmo Sabas, anakko.” insungbat ni Amo Sidro.
“Apay ngarud nagibbong, tatang?”
“Mabalin a nabasa wenno nakutogkutog idi madama a maukopan, anakko.”
Immasidegak iti yan ti bangko ngem binugawnak ni Amo Batag.
“Kukuak amin dagitoy, a, tatang,” inalikumkom ni Omar dagiti piek.
“Ay, saan a, anakko,” immisem ni Amo Sidro. Immisem met ni Amo Batag. “Kukua ni Sabas dagita uppat. Ngem, ibatita pay laeng ta subliantanto inton makaaramidak iti pagipupokak iti piek.”
Inyakar ni Amo Batag dagiti piekmi iti kulongan a kas katayag ti siketna ti basar daytoy. Binay-anna a nakalukat ti ridaw daytoy. Inalistuak ti limmagto a simrek iti yan dagiti piekmi.
“Kruk! Kruk! Kruk!” kinunak. Dagus met nga immasideg dagiti piek.
Inrikep ni Amo Batag ti kulongan.
TUKTUKTOKEK ti feeds nga inted itay ni Sabas idi makangegak iti danapeg. Dandanin agdua lawas dagitoy piekmi. Inyeg daytoy idi ni Amo Sidro kabigatan ti panagpissa dagiti piekmi ken Sasso. Kinitak ti sango, agtartaray da Sabas ken Omar nga agturong ditoy kulongan. Magmagna da Amo Batag ken Amo Sidro nga agturong met laeng ditoy.
“Nagdadakkeldan!” nakagaygayad ti isem ni Omar kalpasan a nagsao.
“Siak ti nagpakpakan!” kinuna met ni Sabas.
“Umaymi alaen idan.” Gandaten ni Omar a lukatan ti kulongan ngem igawid met ni Sabas.
“Agtalnakayo, annakko,” kinuna ni Amo Sidro idinto nga impatayna dagiti imana iti abaga dagiti dua. “Kitaenyo dagiti piek, ubbing, Agsasabali ti maris dagiti dutdotda, ania?”
“Wen, angkel,” insungbat ni Sabas.
“Sabali ti inang dagiti uppat, sabali met ti inang dagiti lima,” intuloy ni Amo Sidro. “Ngem, kitaenyo ket saanda nga aggaapa. Saanda nga ap-apaen dayta maymaysa a nangisit. Di ngamin, Omar?”
“U-uwen, tatang.”
“Kayatko ngarud a manipud ita ket saanmon a kasursuron ni Sabas,” pinerreng ni Amo Sidro ni Omar. “Kayatko nga aggayyemkayo kas iti panaggagayyem dagiti piekyo. Dikayo agap-apa.”
“Wen, tatang. Wen, angkel,” arig naggiddan a simmungbat dagiti ubbing.
Immisem ni Amo Sidro a nangkuso iti buok da Omar ken Sabas.
“Ikkakto ni Sabas iti ay-ayam ken badok, tatang,” kinuna ni Omar a kimmita iti amana.
Nagtung-ed met ni Amo Sabas.
“Kruk! Kruk!” kinunak a nangtuktok manen iti kanenmi. Immasideg dagiti piek. Nakariknaak iti ladingit ta alaendan madamdama dagiti lima a piek ni Sasso. Inbilangkon dagitoy a piekko ngem awan maaramidak ta immay laeng impapissa kaniak ni Amo Sidro.
“Kruk! Kruk!” kinunak manen. Nakaisemak ta aggayyemen da Sabas ken Omar.#


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
2 Samuel 6:1-23
6 Ket inummong manen ni David dagiti amin a napili a lallaki ti Israel,+ tallopulo a ribu.2 Kalpasanna timmakder ni David ken dagiti amin nga umili a naikuyog kenkuana ket napanda idiay Baale-juda+ tapno isang-atda manipud sadiay ti lakasa+ ti pudno a Dios, a nakainaganan ti maysa a nagan, ti nagan+ ni Jehova ti buybuyot,+ a situtugaw kadagiti kerubin.+3 Nupay kasta, inluganda ti lakasa ti pudno a Dios iti maysa a baro a kareson,+ tapno maipanawda dayta manipud balay ni Abinadab,+ nga adda iti turod; ket da Uzzah ken Ahio,+ ti annak ni Abinadab, iturturongda ti baro a kareson.4 Gapuna impanawda dayta manipud balay ni Abinadab, nga adda iti turod—agraman ti lakasa ti pudno a Dios; ket ni Ahio magmagna idi iti masanguanan ti Lakasa.5 Ket ni David ken ti intero a balay ti Israel agramrambakda iti sango ni Jehova buyogen ti amin a kita dagiti pagtokar a kayo a parwa ken buyogen dagiti arpa+ ken buyogen dagiti pagtokar nga adda kuerdasna+ ken buyogen dagiti pandereta+ ken buyogen dagiti sistrum ken buyogen dagiti piangpiang.+6 Ket nagin-inut a nakagtengda agingga iti pagirikan ni Nacon, ket inyunnat ita ni Uzzah+ ti imana iti lakasa ti pudno a Dios ket tinengngelna dayta,+ ta dagiti baka gistayda nakaigapuan ti pannakapattog.7 Iti kasta gimmil-ayab ti unget ni Jehova+ maibusor ken Uzzah ket kinabil sadiay ti pudno a Dios+ gapu iti awan panagraemna a tignay, iti kasta natay sadiay iti asideg ti lakasa ti pudno a Dios.+8 Ket nakaunget ni David gapu iti kinapudno a bimtak ti pungtot ni Jehova maibusor ken Uzzah, ket naawagan dayta a disso iti Perez-uzza agingga itoy nga aldaw.+9 Ket ni David nagbuteng ken Jehova+ iti dayta nga aldaw ket rinugianna a kunaen: “Kasano ti iyaayto kaniak ti lakasa ni Jehova?”+10 Ket saan a sitatallugod ni David a mangipanaw iti lakasa ni Jehova tapno ipanna kenkuana idiay Siudad ni David.+ Gapuna impaipan ni David iti balay ni Obed-edom+ a Gitita.+11 Ket ti lakasa ni Jehova nagtultuloy a nagnaed idiay balay ni Obed-edom a Gitita iti tallo a bulan; ket ni Jehova nagtultuloy a binendisionanna+ ni Obed-edom ken ti intero a sangakabbalayanna.+12 Kamaudiananna naipadamag ken Ari David, a naikuna: “Binendisionan ni Jehova ti balay ni Obed-edom ken ti isuamin a kukuana maigapu iti lakasa ti pudno a Dios.” Iti kasta napan ni David ket insang-atna ti lakasa ti pudno a Dios manipud iti balay ni Obed-edom agingga iti Siudad ni David buyogen ti panagrag-o.+13 Ket naaramid nga idi a dagiti agaw-awit+ iti lakasa ni Jehova nakapagmartsada iti innem nga addang, dagus a nangisakripisio iti maysa a toro ken maysa a napalukmeg.+14 Ket nagsalsala ni David iti sango ni Jehova buyogen ti isuamin a bilegna, a bayat dayta sibabarikes ni David iti efod+ a lienso.15 Ket ni David ken ti intero a balay ti Israel isangsang-atda idi ti lakasa+ ni Jehova buyogen ti narag-o a panagdir-i+ ken uni ti tangguyob.+16 Ket napasamak nga idi a ti lakasa ni Jehova dimteng iti Siudad ni David, ni Mical,+ anak a babai ni Saul, timmannawag a mismo iti tawa ket nakitana ni Ari David nga aglaglagto ken agsalsala iti sango ni Jehova; ket rinugianna nga umsien+ iti pusona.+17 Gapuna inserrekda ti lakasa ni Jehova ket insaadda iti lugarna iti uneg ti tolda nga imbangon ni David maipaay iti dayta;+ a kalpasan dayta nangidaton ni David kadagiti mapuoran a sakripisio+ ken kadagiti sakripisio a pakikaykaysa+ iti sango ni Jehova.18 Idi nalpas ni David nga indaton dagiti mapuoran a sakripisio ken dagiti sakripisio a pakikaykaysa, idin binendisionanna+ dagiti umili iti nagan ni Jehova+ ti buybuyot.19 Kanayonanna, biningaybingayna+ kadagiti amin nga umili, iti intero a bunggoy ti Israel, lalaki kasta met ti babai, iti tunggal maysa ti nagtimbukel a bibingka a tinapay ken datiles a bibingka ken bibingka a pasas,+ a kalpasan dayta dagiti amin nga umili napanda tunggal maysa iti bukodna a balay.20 Nagsubli ita ni David a mangbendision iti bukodna a sangakabbalayan,+ ket ni Mical,+ anak a babai ni Saul, rimmuar a sumabet ken David ket kalpasanna kinunana: “Anian a nagdayag ti namagbalinan ti ari ti Israel iti bagina ita nga aldaw+ idi linukasanna ti bagina ita nga aldaw iti matmata dagiti tagabo a babbai dagiti adipenna, no kasano a ti maysa kadagiti kawaw ti panagul-ulona a tattao silalawag a lukasanna ti bagina!”+21 Gapu itoy ni David kinunana ken Mical: “Iti sango idi ni Jehova, a nangpili kaniak imbes a ni amam ken ti intero a sangakabbalayanna tapno ikabilnak a mangituray+ kas panguluen iti ili ni Jehova nga Israel, ket agrambakakto iti sango ni Jehova.+22 Ket pagbalinekto ti bagik a nalaglag-an pay ti pannakaipategna ngem iti daytoy,+ ket agbalinakto a nababa kadagiti matak; ket kadagiti tagabo a babbai a dinakamatmo, determinadoak a mangipadayag iti bagik kadakuada.”+23 Gapuna, no maipapan ken Mical,+ anak a babai ni Saul, awanan iti anak agingga iti aldaw ti ipapatayna.


text:
AGRIINGKAYO! No. 1 2017 | Depression Kadagiti Tin-edyer—Ania ti Makagapu ken Makatulong?
Sigun kadagiti report, makapadanag ti napartak nga iyaadu dagiti nadayagnos a madep-depress a tin-edyer.
Ania dagiti makatulong iti daytoy a problema?
Mangted daytoy a ruar ti Agriingkayo! kadagiti singasing no kasano a sanguen dagiti tin-edyer ti depression ken no ania ti aramiden dagiti nagannak tapno maliwliwa ken matulonganda dagiti annakda.
TOPIKO ITI AKKUB
Depression Kadagiti Tin-edyer—Ania ti Makagapu ken Makatulong?
Ammuem dagiti seniales, sintoma, ken posible a makagapu. Kitaem no ania ti maitulong dagiti nagannak ken ti dadduma.
Ti Isemmo—Nagmayat nga Iregalo
Ti naimpusuan nga isem ti gayyemmo wenno uray ti saanmo a pulos nga am-ammo ket makaakar ken mangpasayaat iti rikna.
NO ANIA TI KUNA TI BIBLIA
Aborsion
Tinawen a nasurok a 50 a milion a sikog ti inggagara a maiparparegreg. Agdepende kadi iti maysa a tao no makuna a dakes ti aborsion wenno saan?
“Natukay ti Riknami a Nakakita iti Kasta nga Ayat”
Idi Sabado, Abril 25, 2015, ti Nepal ket dinayyeg ti maysa a makapapatay a ginggined. Kalpasan dayta, impakita dagiti Saksi ni Jehova a naayat ken manangtulong dagiti pudno a Kristiano.
TULONG PARA ITI PAMILIA
No Kasano nga Ipakita ti Apresasion
Kaaduanna a sumayaat ti relasion ti agassawa no ikagumaanda a kitaen ken apresiaren dagiti nasayaat a kababalin ti maysa ken maysa. Ania ti makatulong tapno agbalinka a manangapresiar?
NADISENIO KADI?
Nagpaiduma a Panglaban iti Pudot ti Maysa a Klase ti Kuton
Daytoy a kuton ket maysa kadagiti pagaammo nga animal a kaanduran iti pudot. Apay a maanduranna ti nakapudpudot unay a temperatura?
Dagiti Features a Makita Online
Kasanok a Sanguen ti Panagdandanag?
Innem a suhestion a makatulong kenka tapno agbalin a pagsayaatam ti panagdanag imbes a pagdaksam.
Tumultulong Kadi Dagiti Saksi ni Jehova iti Panagsaranay?
Ammuem no kasanomi nga ipapaay ti praktikal a tulong kadagiti nadidigra a kapammatianmi ken saan.


text:
Unikonta
Daytoy ket mangiraman kadagiti amoebozoa, opisthokonta,[1][2] ken mabalin pay a dagiti Apusozoa.[3]
Klado[urnosen | urnosen ti taudan]
Ti grupo ket mangiraman kadagiti eukariotiko a selula, a kaaduan ket addan ti agmaymaysa a sibibiag a flagelo, wenno dagiti amoebae nga awan iti flagelo. Dagiti unikonta ket mangiraman kadagiti opisthokonta (dagiti ayup, dagiti fungus, ken dagiti mainaig a porma) ken Amoebozoa. Iti maigiddiat dagiti dadduma pay a kaaduan nga ammo a grupo ti eukariota, a kaaduan a kadawyan nga addaan iti dua a sibibiag a flagelo (urayno adu met dagiti mailaksid) ket masansan a makunkuna a kas dagiti bikonta. Dagiti bikonta ket mairaman dagiti Archaeplastida (mulmula ken kabkabagian), Excavata, Rhizaria, ken Chromalveolata.
Dagiti pakailasinan[urnosen | urnosen ti taudan]
Dagiti unikonta ket addaan ti tallo a panagtitipon ti gene nga awan kadagiti bikonta. Dagiti tallo a genes a naitiptipon kadagiti unikonta ngem saan a ti bakteria wenno dagiti naikodigo nga ensima dagiti bikonta para iti sintesis dagiti pirimidina nukleotido: carbamoyl phosphate synthase, dihydroorotase, aspartate carbamoyltransferase. Daytoy ket mabalin a nakairamanan ti dua a panagtitipon, ti manmano a paris kadagiti pasamak, amangsupsuporat ti nakibinningayan a tinaudan ti Opisthokonta ken Amoebozoa.
Ni Cavalier-Smith[4] ket kasisigud a nagisingasing a dagiti unikonta ket nagtaudda nga addaan ti agmaymaysa a flagelo ken agmaymaysa a basal a bagi. Daytoy ket saan a mabalin a kasta, nupay kasta, a kas dagiti adda ti flagelo nga opisthokonta, ken dagiti pay adda ti flagelo nga Amoebozoa, a mairaman ti Breviata, ket pudno nga adda ti dua a basal a bagbagi, a kas dagiti kadawyan a 'bikonta' (urayno maymaysa laeng ti addaan ti flagelo iti kaaduan kadagiti unikonta). Daytoy naparisan a pannaka-urnos ket mabalin pay a makita iti organisasion dagiti sentriolo kadagiti kadawyan a selula ti ayup. Urayno kastoy ti nagan ti grupo, ti sapasap a tinaudan dagiti amin nga 'unikonta' ket mabalin idi a selula nga addaan ti dua a basal a bagbagi.
Dagiti nagibasaran[urnosen | urnosen ti taudan]
- ^ A Minge M, Silberman JD, Orr RJ; et al. (Nobiembre 2008). "Evolutionary position of breviate amoebae and the primary eukaryote divergence". Proc. Biol. Sci. 276 (1657): 597–604. PMC 2660946. PMID 19004754. doi:10.1098/rspb.2008.1358.
- ^ Burki F; Pawlowski J (Oktubre 2006). "Monophyly of Rhizaria and multigene phylogeny of unicellular bikonts". Mol. Biol. Evol. 23 (10): 1922–30. PMID 16829542. doi:10.1093/molbev/msl055.
- ^ Glücksman E; Snell EA; Berney C; Chao EE; Bass D; Cavalier-Smith T (Septiembre 2010). "The Novel Marine Gliding Zooflagellate Genus Mantamonas (Mantamonadida ord. n.: Apusozoa)". Protist. 162 (2): 207–221. PMID 20884290. doi:10.1016/j.protis.2010.06.004.
- ^ Cavalier-Smith T (Marso 2002). "The phagotrophic origin of eukaryotes and phylogenetic classification of Protozoa". Int. J. Syst. Evol. Microbiol. 52 (Pt 2): 297–354. PMID 11931142.


text:
Tuesday, May 2, 2017
MANGO PROCESSING SKILLS UPGRADING TRAINING, NAANGAY DITOY CABUGAO
Cabugao, Ilocos Sur – Naangay ti dua nga aldaw (Abril 27-28, 2017) a panagseminar dagiti kameng ti Rural Improvement Club (RIC); Federated 4 Ps; Kameng ti Mango Growers Multipurpose Association ti ili a Cabugao ken naangay ti panagsanay iti pasdek ti Early Childhood Care Development (ECCD), Barangay Rizal, Cabugao, Ilocos Sur iti panangesponsor ti DTI-Vigan City ken sinuportaran ti LGU-Cabugao ken kasta metten iti Training Support ti Philippine Rural Development Project (PRDP) ken iti Mango Packaging Center through DTI.
Iti umuna nga aldaw, Abril 27, 2017, adda 27 a Participants a nagsanay kasta metten iti maikadua nga aldaw, Abril 28, 2017.
Dagiti maganab dagiti agpartisipar ket iti panagaramidan ti Mango Pickles; Mango Jam; Mango Marmalade, ken ti Mango Pastillas. Dagiti nagserbi a Trainors ket isuda Ms. Joanna Marie Guarin ken ni Mr. Yolando Q. Quiocho ti DTI, Vigan City a kas Facilitator.
Dagitoy nga aksion ken inisiatiba ket paset ti programa ti Munisipio iti panangidaulo ni Mayor Josh Edward S. Cobangbang iti panangidur-as ti kabaelan dagiti umili iti nadumaduma a sektor maipapan iti mango processing a mangnayon iti masapulanda, segun ken ni Mr. Edgar S. Balangatan, AT, Program Coordinator. # (Web In-Action)
Iti umuna nga aldaw, Abril 27, 2017, adda 27 a Participants a nagsanay kasta metten iti maikadua nga aldaw, Abril 28, 2017.
Dagiti maganab dagiti agpartisipar ket iti panagaramidan ti Mango Pickles; Mango Jam; Mango Marmalade, ken ti Mango Pastillas. Dagiti nagserbi a Trainors ket isuda Ms. Joanna Marie Guarin ken ni Mr. Yolando Q. Quiocho ti DTI, Vigan City a kas Facilitator.
Dagitoy nga aksion ken inisiatiba ket paset ti programa ti Munisipio iti panangidaulo ni Mayor Josh Edward S. Cobangbang iti panangidur-as ti kabaelan dagiti umili iti nadumaduma a sektor maipapan iti mango processing a mangnayon iti masapulanda, segun ken ni Mr. Edgar S. Balangatan, AT, Program Coordinator. # (Web In-Action)
Posted by Bayan ng Cabugao, Ilocos Sur at 1:46 PM
Subscribe to: Post Comments (Atom)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Jeremias 41:1-18
41 Gapuna naaramid iti maikapito a bulan a ni Ismael+ nga anak ni Netanias nga anak ni Elisama+ manipud iti naarian a kaputotan+ ken manipud kadagiti kangrunaan a lallaki ti ari ken sangapulo a sabali pay a lallaki a naikuyog kenkuana+ immayda ken Gedalias nga anak ni Ahicam idiay Mizpa.+ Ket sadiay nangrugida a mangan a sangsangkamaysa iti tinapay idiay Mizpa.+2 Idin timmakder ni Ismael nga anak ni Netanias ken dagiti sangapulo a lallaki nga adda idi a naikuyog kenkuana ket kinabilda ni Gedalias nga anak ni Ahicam nga anak ni Safan babaen iti kampilan.+ Iti kasta pinapatayna daydiay pinarebbengan ti ari ti Babilonia a mamangulo iti daga.+3 Ket amin dagiti Judio nga adda idi a naikuyog kenkuana, awan sabali, ken Gedalias, idiay Mizpa, ken dagiti Caldeo a nasarakan sadiay, awan sabali, dagiti lallaki ti gubat, kinabil ni Ismael.4 Ket naaramid iti maikadua nga aldaw ti pannakapapatay ni Gedalias, idi awan pay a pulos makaammo iti dayta,+5 idin adda immay a lallaki manipud Siquem,+ manipud Silo+ ken manipud Samaria,+ walopulo a lallaki a dagiti barbasda nakiskisan+ ken dagiti kawesda naray-ab ken adda sugsugat iti bagbagida,+ ken addaanda iti daton a bukbukel ken olibano+ iti imada tapno iyegda iti balay ni Jehova.6 Gapuna ni Ismael nga anak ni Netanias rimmuar manipud Mizpa tapno sumabet kadakuada, nga agsangsangit bayat a magmagna.+ Ket naaramid nga apaman a nasabatna ida kinunana kadakuada: “Umaykayo ken Gedalias nga anak ni Ahicam.”7 Ngem napasamak nga apaman a dimtengda iti tengnga ti siudad, ginudas ida ni Ismael nga anak ni Netanias ket impisokna ida iti uneg ti pagurnongan ti danum, isu ken dagiti lallaki a naikuyog kenkuana.+8 Ngem adda idi sangapulo a lallaki a nasarakan kadakuada a dagus a nagkuna ken Ismael: “Saannakami a papatayen, ta adda ik-ikutanmi a nalmeng a gamgameng idiay tay-ak, trigo ken sebada ken lana ken diro.”+ Gapuna inidianna, ket saanna a pinapatay ida iti tengnga ti kakabsatda.9 Ita ti pagurnongan ti danum a nangipisokan ni Ismael+ iti amin a bangkay dagiti lallaki a kinabilna ket maysa idi a dakkel a pagurnongan ti danum, daydiay inaramid ni Ari Asa gapu ken Baasa nga ari ti Israel.+ Isu daydiay ti pinunno ni Ismael nga anak ni Netanias kadagidiay napapatay.10 Idin kinautibo ni Ismael ti isuamin a natda kadagiti umili nga adda idiay Mizpa,+ ti annak a babbai ti ari+ ken amin dagiti umili a nabati idiay Mizpa,+ isuda a ni Nabuzaradan a panguluen ti para-guardia inkabilna iti panangaywan ni Gedalias nga anak ni Ahicam.+ Gapuna kinautibo ida ni Ismael nga anak ni Netanias ket pimmanawda a bumallasiw nga agturong iti annak ti Ammon.+11 Idi agangay ni Johanan+ nga anak ni Carea ken ti amin a papanguluen dagiti puersa militar+ a naikuyog kenkuana nangngegda ti isuamin a dakes nga inaramid ni Ismael nga anak ni Netanias.12 Gapuna innalada amin dagiti lallaki ket napanda tapno makirupakda ken Ismael nga anak ni Netanias ket isu nasarakanda iti igid ti naruay a dandanum nga adda idiay Gabaon.+13 Idin naaramid nga apaman nga amin dagiti tattao a naikuyog ken Ismael nakitada ni Johanan nga anak ni Carea ken ti amin a papanguluen dagiti puersa militar a naikuyog kenkuana, nangrugida nga agrag-o.14 Ket amin dagiti tattao nga inturong a sikakautibo ni Ismael manipud Mizpa+ nagbaw-ingda ket nagsublida ket napanda ken Johanan nga anak ni Carea.15 Ket no maipapan ken Ismael nga anak ni Netanias, nagtalaw+ agraman walo a lallaki manipud iti sanguanan ni Johanan, tapno mapan iti annak ti Ammon.16 Ni Johanan+ nga anak ni Carea ken ti amin a papanguluen dagiti puersa militar a naikuyog kenkuana innalada ita ti isuamin a natda kadagiti umili nga insublida manipud ken Ismael nga anak ni Netanias, manipud Mizpa, kalpasan a kinabilna ni Gedalias+ nga anak ni Ahicam, nababaneg a lallaki, lallaki ti gubat, ken ti assawa a babbai ken ti babassit nga ubbing ken dagiti opisial ti palasio, isuda nga insublina manipud Gabaon.17 Iti kasta napanda ket nagnaedda iti lugar a pagdagusan ni Kimham nga adda iti abay ti Betlehem,+ tapno agtultuloyda a mapan ket sumrekda iti Egipto,+18 gapu kadagiti Caldeo;+ ta nagbutengda gapu kadakuada,+ yantangay ni Ismael nga anak ni Netanias kinabilna ni Gedalias nga anak ni Ahicam,+ a pinarebbengan ti ari ti Babilonia a mamangulo iti daga.+